qundao/data-zh-poetry huggingface dataset:
冬至前一日雪集
作者：李梦阳
朝代：明

遽看风雪催长至，旋具盘餐疑近宾。片片窥帘如避酒，霏霏点袂却随人。台寒预发书云兴，梅动犹潜隔夜春。醉里白头堪北望，阳回黄屋且西巡。
冬至菊
作者：李梦阳
朝代：明

至日贪看九日花，弄霜吞雪转宜誇。思将正色留天地，肯使阴阳管岁华。寒蒂巳包重放萼，暖根应抱更生芽。书云莫误祯祥奏，斗酒东篱自有家。
冬霁宴丘翁林亭
作者：李梦阳
朝代：明

竹亭高宴雪霜残，柏坞移尊月色宽。驯鹤自知迎客舞，绝琴今拟向君弹。醉来箕踞仍呼酒，老去留宾不著冠。解道冥鸿能万里，肯输乌鹊一枝安。
冰车行
作者：李梦阳
朝代：明

黄门飞鞚西北趋，白马如龙血如珠。万人齐呼冰窖开，大车小车如山来。但见风行九市陌，宁知玉积五侯宅。道傍暍士僵阑干，唇乾口燥真大难。侯门晏罢夜乌起，朱残粉落明星里。君不见积冰花作堂前水。
冲雁
作者：李梦阳
朝代：明

可怪鄱湖雁，昏飞独自群。乍翻还近舸，忽起尽随云。浦阔看宜小，山长去不分。秪疑南下尽，犹阻北书闻。
凤之升
作者：李梦阳
朝代：明

凤之升，附龙云。仪万方，昭帝文。昭帝文，承宗禋。安如山，翕如坤。两宫豫，协天神。帝临朝，奏云门。戛鸣球，笙镛振。昭四方，明万民。万民愉，庶物亨。阴阳熙，乾道成。乾道成，皇业昌。轶周姒，缵涂戎。臣稽首，歌云龙。
出使云中作
作者：李梦阳
朝代：明

黄河水绕汉边墙，河上秋风雁几行。客子过壕追野马，将军韬箭射天狼。黄尘古渡迷飞挽，白日横空冷战场。闻道朔方多勇略，只今谁是郭汾阳。
出使云中作
作者：李梦阳
朝代：明

黄河水绕汉边墙，河上秋风雁几行。客子过壕追野马，将军韬箭射天狼。黄尘古渡迷飞挽，白月横空冷战场。闻道朔方多勇略，只今谁是郭汾阳。
出塞
作者：李梦阳
朝代：明

黄河白草莽萧萧，青海银州杀气遥。关塞岂无秦日月，将军独数汉嫖姚。往来饮马时寻窟，弓箭行人日在腰。晨发灵州更西望，贺兰千嶂果云霄。
出塞二首
作者：李梦阳
朝代：明

胡蔓黄河限，秦亡紫塞存。碛沙浮落日，寒雾宿疏墩。哨马三边动，烧荒千里昏。将军拜金印，白骨不曾论。碛日淡无晖，胡沙惊自飞。望烟寻戊垒，闻雁忽沾衣。大将搜河套，游兵出武威。贺兰山下战，昨日几人归。
出塞二首·其一
作者：李梦阳
朝代：明

胡蔓黄河限，秦亡紫塞存。碛沙浮落日，寒雾宿疏墩。哨马三边动，烧荒千里昏。将军拜金印，白骨不曾论。
出塞二首·其二
作者：李梦阳
朝代：明

碛日淡无晖，胡沙惊自飞。望烟寻戊垒，闻雁忽沾衣。大将搜河套，游兵出武威。贺兰山下战，昨日几人归。
出塞曲
作者：李梦阳
朝代：明

单于寇边城，汉将列长营。旌旗蔽山谷，钲鼓昼夜鸣。乘我浮云骑，彀我明月弓。奇兵左右出，长驱向云中。彭彭阵结虎，飒飒剑浮虹。一战皋兰灭，再战沙漠空。归来献天子，长揖不言功。
出辉县城望石门山其上有仙潭玉鲤
作者：李梦阳
朝代：明

明星欲落开县城，千峰万峰初雪晴。源泉乱石涓涓溢，削壁孤云袅袅生。估客深穿猛虎窟，樵夫习傍翠岩行。仙门屹立三潭水，玉鲤空悬一线情。
出郊
作者：李梦阳
朝代：明

简懒经秋此出郊，野烟霜日静衡茅。林桃叶尽贵犹实，陂麦苗齐绿自苞。堤曲猎狐穿雪窟，塔巅弹鹳落风巢。随心乐事非难取，举眼平生觉易抛。
出郭
作者：李梦阳
朝代：明

出郭携尊屡，寻园步屧迟。莫言春事晚，犹是百花时。
刘子有金陵之差遂便觐省
作者：李梦阳
朝代：明

使君昔居紫荆关，日登燕峤望吴山。逢人颜色郁黯黕，对酒涕泗交潺湲。使君南向金陵去，孤帆夜拂春天树。旅枕常欹月落时，梦魂先到云飞处。杨子江头青草斜，大孤山前开杏花。行人三月重回首，游子一年初到家。出门烟草满芳甸，凤凰台接麒麟殿。游陌联翩追宿娱，墨场婉㜻罗宾宴。人生意气无南北，白马青袍动江色。即看舣舸石头城，还闻税鞅钟山侧。钟山崒嵂压秦淮，燕赵风云入望来。芙蓉秋雁多愁思，问君何日锦帆回。
刘家隔
作者：李梦阳
朝代：明

匹马淮山尽，孤舟渐楚歌。远商吴蜀杂，新雨汉江波。骄雁斜斜下，轻鸥片片过。整帆迟明发，天色定如何。
初冬见雪和鲍生
作者：李梦阳
朝代：明

密云初布暝，疏雨忽成花。气浅冰从薄，寒轻白自斜。敝裘谁念汝，孤棹独思家。江上冥冥雁，春风迟去槎。
初度怀玉山有感
作者：李梦阳
朝代：明

年今四十身千里，生日登临寓此中。忧国未收南望泪，思家犹阻北来鸿。寒冬白雾峰峦隐，车马深山道路通。学海久伤青鬓改，振衣真愧玉岩风。
初春饮大道观因题
作者：李梦阳
朝代：明

日月浮生改，山河此殿馀。酒因儒彦至，春入洞云虚。何药曾袪老，求丹尚问书。白头风物里，烂醉是真如。
初秋上方寺别郑生
作者：李梦阳
朝代：明

胜地亮常尔，佳士难屡并。未穷结驷游，遽复扬帆行。古林郁城隅，石门敞幽清。趁风选浓荫，布席觞群英。竹凉时自来，残暑骄未平。戒饮今二期，为子杯一倾。义投不在故，迹远心自萦。念兹徘徊意，时哉树嘉名。
别太华君
作者：李梦阳
朝代：明

自我徘徊襄汉间，秋风倏忽吹襄山。鹙鸧竟日乱洲渚，鸿雁孤鸣愁草菅。秦路伤心紫芝坼，楚岩回首桂花斑。层城月出歌钟满，谁念杨雄独闭关。
别徐子祯卿得江字
作者：李梦阳
朝代：明

我爱南州徐孺子，明圭美璧世无双。新从北极看南极，便自吴江下楚江。日落鹧鸪啼庙口，水清斑竹映船窗。檷衡王粲俱黄土，千载何人复北邦。
别李氏二首
作者：李梦阳
朝代：明

逸禽耻淹栖，良驷竞先步。出门有行游，诸所岂得顾。辞燕恋旧垒，渚雁企高骛。情离诚有猝，心期固其素。匪无便儇子，新人不逮故。踟蹰野飙夕，分手即前路。前路乃何之，迢迢梦云泽。霖雨暮戢戢，嘱子且停轭。陨箨委川径，潢潦浩以白。荧荧双龙剑，佩服我所惜。水行蛇虫匿，陆迈虎兕辟。愿言承心欢，庶与备朝夕。
别李氏二首·其一
作者：李梦阳
朝代：明

逸禽耻淹栖，良驷竞先步。出门有行游，诸所岂得顾。辞燕恋旧垒，渚雁企高骛。情离诚有猝，心期固其素。匪无便儇子，新人不逮故。踟蹰野飙夕，分手即前路。
别李氏二首·其二
作者：李梦阳
朝代：明

前路乃何之，迢迢梦云泽。霖雨暮戢戢，嘱子且停轭。陨箨委川径，潢潦浩以白。荧荧双龙剑，佩服我所惜。水行蛇虫匿，陆迈虎兕辟。愿言承心欢，庶与备朝夕。
别李生
作者：李梦阳
朝代：明

华也南来送我行，青丝挈酒玉壶轻。滕王阁下江千尺，一曲沧浪万古情。
别熊御史出塞
作者：李梦阳
朝代：明

今夕何夕春风微，把酒长歌春兴违。娇莺乳燕黯不语，嫩蕊柔条空自稀。都门车骑明朝发，关下行人三月归。北望湖沙青草尽，祁连山外断鸿飞。
别田进士
作者：李梦阳
朝代：明

子进河上云，我望城中月。不共眼前酒，况乃天外别。白沙乱海曙，黄云下燕雪。后期转超忽，吾将泛溟渤。
别诸生汉口
作者：李梦阳
朝代：明

大江流浩浩，五日与子期。风潮变日暮，六日达汉湄。人心重攸爱，酬德视其施。伊兹匪不幸，所急非睽离。晨飙望我帆，夕也宿共涯。浮月每皓皓，逆云递逶迤。情渊分有穷，怆子当分乖。昔为同池萍，今向东西开。大别峙嵬嵬，林蝉暮何哀。俛首前逝波，倚舻各徘徊。
别达生
作者：李梦阳
朝代：明

醉约金山看海流，兴飞江汉忽西游。龙沙月色年年满，独照匡庐万仞秋。
别郑生
作者：李梦阳
朝代：明

白首还离别，长途倍苦辛。愤时惟按剑，避世谩垂纶。江海烟霜日，乾坤去住身。临河见双雁，杳杳向秋旻。
别都主事奔丧归
作者：李梦阳
朝代：明

瑶池不听凤凰箫，银汉愁看乌鹊桥。海内居亲情并苦，天涯书剑路俱遥。阴阴朔塞鸣秋叶，滚钕寒江急暮潮。君去会应朝北斗，余归终拟伴渔樵。
别龟峰
作者：李梦阳
朝代：明

江上龟峰天下稀，挈朋贪赏夜忘归。冠常他日思丹壑，车马平明发翠微。归路竹萝偏拂幰，出山云气故随衣。杳然一笑怜踪迹，自不投簪愿孰违。
功德寺
作者：李梦阳
朝代：明

宣宗昔游幸，游戏玉泉傍。立宇表嵲，开池荷芰香。波楼递蹙沓，风松奏笙簧。百灵具来朝，落日锦帆张。万乘雷霆动，千岸灭流光。绮绣错展转，翠旗沓低昂。法眷撞钟鼓，宫女拭御床。笙镛沸两序，星斗宿岩廊。至尊奉太后，国事付三杨。六军各晏眠，百官守旧章。巡非瑶水远，迹岂玉台荒。呜呼百年来，回首一慨伤。凤腾赤霄暮，龙归竟茫茫。山风撼网户，紫殿生夜霜。退朝直休沐，我行暂翱翔。娟娟登崖林，惨惨度石梁。废道哀湍写，松柏间成行。启钥肃览历，过位增悲凉。积久洒扫缺，乳鸽鸣膳堂。旧时琉璃井，倒树如人长。神已佐上帝，教岂托空王。铃磬飒鸣戛，晨昏礼相将。盘游非圣理，操踪在先皇。至今朝廷上，不改旧纪纲。
功德寺
作者：李梦阳
朝代：明

宣宗昔行幸，游戏玉泉傍。立宇表巀嵲，开池荷芰香。波楼递蹙沓，风松奏笙簧。百灵具来朝，落日锦帆张。万乘雷霆动，千岩灭流光。绮绣错展转，翠旗沓低昂。法眷撞钟鼓，宫女拭御妆。笙镛沸两序，星斗宿岩廊。至尊奉太后，国事付三杨。六军各宴眠，百官守旧章。巡非瑶水远，迹岂玉台荒。呜呼百年来，回首一慨伤。凤腾赤霄暮，龙归竟茫茫。山风撼网户，紫殿生夜霜。退朝值休沐，我行暂翱翔。娟娟登岸林，惨惨度石梁。废道哀湍写，松柏间成行。启钥肃览历，过位增悲凉。积久洒扫缺，乳鸽鸣膳堂。旧时琉璃井，倒树如人长。神巳佐上帝，教犹托空王。铃磬飒鸣戛，晨昏礼相将。盘游非圣理，操纵在先皇。至今朝廷上，不改旧纪纲。
北望畏雨不至
作者：李梦阳
朝代：明

乱山上云气，孤客发西岑。徒瞻北湖寺，其如东路心。岭猿愁瞑雨，岩鸟下空阴。回首太行麓，萧萧松橡林。
北行家兄与内弟王实间行侦缓急即如雷霆之下魂魄并褫矧又如饥渴
作者：李梦阳
朝代：明

吾兄泪眼若悬河，内弟尪羸苦更多。昏黑同行草莽里，明星独傍邑城过。荒山葛藟萦初蔓，空屋荆花满故柯。临路断肠俱哽咽，望归携手向烟萝。
十七夜
作者：李梦阳
朝代：明

三日不见月，见之半轮没，清光犹能鉴毛发。不愁倒却婆娑树，只恐损破清虚阙。清虚阙，在何许，白气荧荧走金虎。虽有三万六千户，手提玉斤不敢补。凉风飙飙自西来，吹我衣，心独苦，长歌潜行槛洲莽。
十七夜
作者：李梦阳
朝代：明

幽意竟不惬，待月坐沙际。久阴固当豁，明月忽堕地。桂枝没半轮，蟾兔职业废。姮娥饰粉妆，愁绝云楼閟。鸾忧不解舞，竟夕掩孤袂。崔嵬黄金阙，何由诉天帝。景破力不敌，光满云仍蔽。徬徨步林樾，为尔一流涕。
十二月十日
作者：李梦阳
朝代：明

今日吾兄寿，萧条自举觞。燕山非故里，汴水亦他乡。河鲤行思海，原鸰飞畏霜。客居怜小侄，潜望白云长。
十二月朔
作者：李梦阳
朝代：明

积阴凌紫极，玄雾暗三辰。黄龙游帝畤，万乘若浮云。六虬何蚴蟉，杂沓走天神。明王熙庶载，至敬达郊禋。玉辇亲牛豕，重瞳注鹿群。精诚先百物，咸德届牺人。扬銮回御道，九宇冀阳春。
十五夜
作者：李梦阳
朝代：明

去年燕山南、易水北，中宵待月不可得。阴云峥嵘蔽瑶阙，顿箸停杯三太息。今年有月复有台，海门烟灭没，四顾天地开，何为不饮歌且哀。君不见少年时，驰逐京洛陌。夜夜欢呼山月白，挥鞭不顾五陵客。月圆月缺天有之，人生岂复如旧时。不如采取灵兔药，富贵浮云岂足乐。
十五夜
作者：李梦阳
朝代：明

夜陈芳宴会，座有离群友。中秋而无月，何以慰尊酒。宾主惨不乐，周席尽回首。向黑明镫入，云景烂虚牖。尚觊光破满，时问阴薄厚。吁哉至精物，汝亦蒙此垢。上天悲隔远，人生怨分手。月既有开塞，吾宁息奔走。霜露栖蔓草，疾风下高柳。劝君聊尽觞，居诸亦何有。
十六夜
作者：李梦阳
朝代：明

唧唧复唧唧，当户鸣促织。月中何所有，云是山桂枝。此桂开花复结子，安得夜夜常不亏。君不见梁园酒一斗，钱十千，昔时信陵有宾客，不饮岂足称豪贤。直须酩酊卧草泽，明日射猎睢阳川。
十六夜
作者：李梦阳
朝代：明

四海蒸为云，三夜皆天风。他方纵有月，不照长安中。长安十二楼，户牖凿玲珑。贵家金张徒，高宴开帡幪。华烛代明月，何必光遂通。夕露久巳晞，欢娱良未终。迫塞谅有殊，盛衰宁见同。悠扬云中魄，既满还自穷。鬼神恶盈踰，天道怀其公。
十四夜翛然台二首·其一
作者：李梦阳
朝代：明

中州可以望天地，黄河之水何恍忽。为此筑台临其涯，坐看月生复月没。今年中秋地无云，绿烟溟濛海月发。金流水波贝宫涌，蛟龙出游争海月。我欲乘槎捉蛟龙，浪高力微惧灭殁。呜呼灭殁不足惜，只恐竟无益。蓬池有啸台，夷门有吹台。二台突兀眼前一抔土，英雄落莫成今古。我今有台不啸复不歌，月高霜白如夜何。临洪河，望四海，山川悲，月不改。昔日芒砀五色气，烟销浪灭今安在。
十四夜翛然台二首其一
作者：李梦阳
朝代：明
体裁：古风

中州可以望天地，黄河之水何恍忽。为此筑台临其涯，坐看月生复月没。今年中秋地无云，绿烟溟濛海月发。金流水波贝宫涌，蛟龙出游争海月。我欲乘槎捉蛟龙，浪高力微惧灭殁。呜呼灭殁不足惜，只恐竟无益。
十月月食不见
作者：李梦阳
朝代：明

频食天应苦，当宵地故阴。悲生十月雨，狂阻万方心。武廨香灯聚，霜林鼓角沉。复光何处满，愿逐翠华临。
升天行
作者：李梦阳
朝代：明

市居苦烦溽，陆暑怀清波。缅思溪壑侧，丹崖卷曾阿。仙人挂树下，窈窕攀青萝。我独尘歊内，营营欲如何。
升天行二首
作者：李梦阳
朝代：明

九州非我居，我思游冥荒。饰舆骖玉虬，乘气切天翔。朝餐发匡庐，夕暮嵩华阳。上谒帝座侧，回旗拂天昌。牵牛击河鼓，织女方七襄。扶桑跃阳彩，海气腾瑶光。六龙抗斗枢，九帝开云阊。振衣蹑仙踪，飞辔骖鸾翔。仰身操天瓢，手勺沆瀣浆。朝嬉太乙馆，夕憩玉女堂。驰情览八极，纵目穷遐荒。环运无恒存，逝代多隐伤。回旌拂九曜，捷步登文昌。进谋芝盖侧，待问紫玉房。群灵赠大药，诸御传神方。无惜一粒分，遂令民寿康。
升天行二首·其一
作者：李梦阳
朝代：明

九州非我居，我思游冥荒。饰舆骖玉虬，乘气切天翔。朝餐发匡庐，夕暮嵩华阳。上谒帝座侧，回旗拂天昌。牵牛击河鼓，织女方七襄。
升天行二首·其二
作者：李梦阳
朝代：明

扶桑跃阳彩，海气腾瑶光。六龙抗斗枢，九帝开云阊。振衣蹑仙踪，飞辔骖鸾翔。仰身操天瓢，手勺沆瀣浆。朝嬉太乙馆，夕憩玉女堂。驰情览八极，纵目穷遐荒。环运无恒存，逝代多隐伤。回旌拂九曜，捷步登文昌。进谋芝盖侧，待问紫玉房。群灵赠大药，诸御传神方。无惜一粒分，遂令民寿康。
华岳二十韵
作者：李梦阳
朝代：明

有岳雄西土，三峰插渭川。省方朝白帝，分野障金天。逖矣威灵赫，遐哉秩望虔。百王开宝箓，七圣演瑶编。绮殿丹青列，文窗俎豆联。风云蒸大壑，日月避层巅。鷟举天门辟，鳌呿地轴旋。岩峦莽翕汨，岭障郁绵翩。猿挂仙人掌，萝飞玉女泉。霞雰夕的皪，锦绣晓相鲜。葛藟摇金壁，芝苓冒紫烟。石膏渗复结，钟乳滴犹悬。右压秦胡壮，南包汉邓偏。徒追散马日，缅忆祖龙年。箭括通神户，云台秘妙筌。岂惟栖凤侣，亦以遁鸿贤。方士骑茅狗，宫人采石莲。褰帷瞻窈窕，拄笏怅攀缘。阴井邀雷驭，阳崖起电鞭。聊游凌绝顶，不为学神仙。
南山篇
作者：李梦阳
朝代：明

南山何岩岩，上有孤鸾凰。佳偶永相失，日飞夜悲鸣。遗腹生雏，哺之良艰。晨采竹实，暮取琅玕。吁嗟哺之良亦艰。雏成被九采，翱翔览四海。四海睹光仪，阿母亦荣辉。峨峨相公门，屹与南山齐。自有鸾凤来，绰楔增崔嵬。相逢且莫言，听我南山篇。
南岩寺
作者：李梦阳
朝代：明

岩高屯屋巨，谷邃至迹罕。仰之讶天缺，登顿徒云满。木零鹘巢露，松冷猿啸缓。一滴聆不厌，五级袅可践。
南庄塘水渌漫补治小舟乘兴泛绕数回
作者：李梦阳
朝代：明

久怀浮海意，偶触济川心。一艇方塘绕，杳然春水深。桃花能泛泛，云日故阴阴。还舣绿杨下，番憎黄鸟音。
南康元夕
作者：李梦阳
朝代：明

发春南地北同寒，旅宿张灯雪气残。三晋楼台违夜月，五湖鸥鹭伴风湍。真防柳色侵梅色，莫道蝉冠胜鹖冠。匣剑冲星愁易泄，倚筇还向斗牛看。
南康元夕二首
作者：李梦阳
朝代：明

四海逢今夕，孤城有独身。干戈犹野哭，梅柳自江春。月向平湖满，灯于静夜亲。罢喧风乍起，嗟尔楚南人。嘈嘈市鼓动，松月静吾门。灯火思今夜，风光满故园。天明淹舞袖，尘暗失游轩。老鬓江山异，愁看旌旆繁。
南康元夕二首·其一
作者：李梦阳
朝代：明

四海逢今夕，孤城有独身。干戈犹野哭，梅柳自江春。月向平湖满，灯于静夜亲。罢喧风乍起，嗟尔楚南人。
南康元夕二首·其二
作者：李梦阳
朝代：明

嘈嘈市鼓动，松月静吾门。灯火思今夜，风光满故园。天明淹舞袖，尘暗失游轩。老鬓江山异，愁看旌旆繁。
南康元日
作者：李梦阳
朝代：明

此日故乡酒，应怜千里违。是处萋萋草，王孙归不归。
南康至日送韩训导赴湖州推官
作者：李梦阳
朝代：明

黯黯寒冬湖水头，迁官别我向湖州。吾道百年逢小至，雪江千里属安流。飞腾刑狱官非忝，简拔朝廷意实优。见说东南力巳竭，哀矜此外尔何求。
南康闻还山之报
作者：李梦阳
朝代：明

傅玄非侮世，陶令合辞官。客路青阳逼，归心白发宽。江城消雪送，春雁倚舟看。自此茫茫去，都门昨挂冠。
南康除夕
作者：李梦阳
朝代：明

夕阳山色湖波，将春夜寂风和。何事邻姬独哭，谁家金鼓时过。客舍萧萧酒烛，归人杳杳关河。览镜颜容尚在，方言儿女能歌。
南康除夕
作者：李梦阳
朝代：明

畏途值除夕，会我得投閒。海雪寒城古，江春碧草还。星河挂岳树，灯烛熨归颜。窃计临家日，蔷薇满旧山。
南征
作者：李梦阳
朝代：明

暑行心日烦，孤马背中原。地势吞淮泗，山形包邓樊。沿途官柳接，吟叶麦秋繁。赤日蒸云梦，科头思故园。
南浦驿见官押送来降鞑靼诣桂林
作者：李梦阳
朝代：明

款垒因王化，投荒荷主恩。官为供廪饩，诏许挈儿孙。瘴雨凋胡服，蛮乡引塞魂。分明共日月，耐可异乾坤。惨淡颜容变，轩昂故性存。弯弓望五岭，似欲遂平吞。
南湖
作者：李梦阳
朝代：明

中湖果奇绝，逾岭复南湖。石磴回相倚，岩泉有乍无。开窗众壑积，当殿一峰孤。更览千林竹，因怀长啸徒。
南溪秋泛三首
作者：李梦阳
朝代：明

闻说南溪径尺鱼，渔人何事网常虚。鱼行碧苇深先见，网入寒潭迥不舒。东舍刈禾摇夕浦，西邻决水溜秋渠。平生肉食忧空切，此日临渊意有馀。乍见鸬鹚立钓矶，还惊翡翠掠波飞。汀葭挽宿濛濛雾，野竹晴含宛宛晖。谢传未忘舟楫兴，楚臣空恋芰荷衣。苍茫水落云泥静，怅望林翁却自归。却向林亭观水硙，暂移沙舸蹑云堆。奔湍迅毂元相激，石窦桐标故不摧。旋影动摇波底日，断声吹转地中雷。何人解识机心事，后世徒矜造化才。
南溪秋泛三首·其一
作者：李梦阳
朝代：明

闻说南溪径尺鱼，渔人何事网常虚。鱼行碧苇深先见，网入寒潭迥不舒。东舍刈禾摇夕浦，西邻决水溜秋渠。平生肉食忧空切，此日临渊意有馀。
南溪秋泛三首·其三
作者：李梦阳
朝代：明

却向林亭观水硙，暂移沙舸蹑云堆。奔湍迅毂元相激，石窦桐标故不摧。旋影动摇波底日，断声吹转地中雷。何人解识机心事，后世徒矜造化才。
南溪秋泛三首·其二
作者：李梦阳
朝代：明

乍见鸬鹚立钓矶，还惊翡翠掠波飞。汀葭挽宿濛濛雾，野竹晴含宛宛晖。谢传未忘舟楫兴，楚臣空恋芰荷衣。苍茫水落云泥静，怅望林翁却自归。
南阳宅访徐祯卿
作者：李梦阳
朝代：明
体裁：五言律诗

东阁能留第，南人暂亦居。琴书迁卧内，骑马到堂除。残树喧巢鹊，微风走壁鱼。追思秉钧日，冠盖烂盈闾。
博浪沙
作者：李梦阳
朝代：明

博浪沙中挈椎走，鸿门帐前撞玉斗，谁谓张良貌如妇。赤帝子起鞭赤龙，臣也请归从赤松。赤松子，在何许，君不见朝烹狗，暮缚虎。
卧疾二首
作者：李梦阳
朝代：明

寒飙振疏牖，十日岁华改。王孙怨修路，芳草若相待。寸心百虑婴，移疾屡朝晦。范甑蛛网生，翟门雀罗在。叹息中林蕙，望望何能采。眠疴感岁晏，中意长刺刺。展策不能读，对酒寡欢怿。晨风激幽林，坚冰满川泽。短景不可驻，倏忽变昕夕。飞云迅南征，归鸟厉其翼。地北常苦寒，寤寐想温域。
卧疾二首·其一
作者：李梦阳
朝代：明

寒飙振疏牖，十日岁华改。王孙怨修路，芳草若相待。寸心百虑婴，移疾屡朝晦。范甑蛛网生，翟门雀罗在。叹息中林蕙，望望何能采。
卧疾二首·其二
作者：李梦阳
朝代：明

眠疴感岁晏，中意长刺刺。展策不能读，对酒寡欢怿。晨风激幽林，坚冰满川泽。短景不可驻，倏忽变昕夕。飞云迅南征，归鸟厉其翼。地北常苦寒，寤寐想温域。
卧病酬边君天坛步月见怀之作
作者：李梦阳
朝代：明

霁夕开芳甸，祠官怅独游。银潢横殿落，壁月抱坛流。汉畤饶烟雾，秦城逼斗牛。甘泉词调绝，疫病若为酬。
卧龙潭
作者：李梦阳
朝代：明

出游青天涧，遂至卧龙潭。重岑上无极，白日蔽寒岚。巉峭讵能步，崄绝谁可探。历石诚巍倨，扪壑惊谺谽。我行值秋季，霜藟摇匡南。午攀日忽夕，足倦情逾酣。雷瀑响岩涧，孤花媚澄涵。抚似悟命意，循迹想名庵。庵废人踪绝，岩剥文半灭。世异坦道塞，慨兹忍能说。
卫上别王子二首
作者：李梦阳
朝代：明

晨风应候至，鸡鸣各严车。我今游宋中，子当旋旧闾。仆夫理前绥，辕马悲鸣趋。一别阻秦周，相望万里馀。首春霜露重，厚汝征衣襦。昔为同袍士，今在天一隅。故者日以远，畴能察区区。税车朝歌里，送子辉水阳。群雁起高飞，凌风各分翔。敦交多故怀，况乃忧故乡。征夫愁短日，去马知路长。童童孤生柏，结根南山旁。愿言采此柏，遗我心所当。良无白鹄翼，何以得高颃。
卫上别王子二首·其一
作者：李梦阳
朝代：明

晨风应候至，鸡鸣各严车。我今游宋中，子当旋旧闾。仆夫理前绥，辕马悲鸣趋。一别阻秦周，相望万里馀。首春霜露重，厚汝征衣襦。昔为同袍士，今在天一隅。故者日以远，畴能察区区。
卫上别王子二首·其二
作者：李梦阳
朝代：明

税车朝歌里，送子辉水阳。群雁起高飞，凌风各分翔。敦交多故怀，况乃忧故乡。征夫愁短日，去马知路长。童童孤生柏，结根南山旁。愿言采此柏，遗我心所当。良无白鹄翼，何以得高颃。
卫女操
作者：李梦阳
朝代：明

有狐绥绥兮，在彼河梁。我欲济之兮，河无航。瞻彼故丘兮，淇水浅浅。怀我父母兮，不能奋翻。嗟嗟不能奋翻，予安用存兮。
去妇词
作者：李梦阳
朝代：明

孔雀南飞雁北翔，含颦揽涕下君堂。绣幕空留其菡萏，罗袪尚带双鸳鸯。菡萏鸳鸯谁不羡，人生一别何由见。只解黄金顷刻成，那知碧海须臾变。贱妾甘为覆地水，郎君忍作离弦箭。忆昔嫁来花满天，贱妾郎君俱少年。瑶台筑就犹嫌恶，金屋妆成不论钱。重楼复道天中起，结绮临春照春水。宛转流苏夜月前，妻迷宝瑟烟花里。夜月烟花不相待，安得朱颜常不改。若使相逢无别离，肯放驰波到东海。薄命难交娣姒知，衰年恨少姑嫜在。长安大道接燕川，邻里携壶旧路边。妾悲妾怨凭谁省，君舞君歌空自怜。郎君岂是会稽守，贱妾宁同会稽妇。郎乎幸爱千金躯，但愿新人故不如。
又赠王舍人四首
作者：李梦阳
朝代：明

送美城东陌，还车望上阳。观阙百馀尺，蓉城郁相望。同在天一隅，子今旋旧疆。经子故所居，我马立徬徨。徬徨亦何为，怅望远行客。枯桑号天风，时节倏复易。簪绂匪我荣，弃置安所惜。愿为东南风，遂附高翔翮。劲翮无群栖，灵根岂业茜。人生非苦匏，安得常相见。动息各有因，况乃异乡县。徘徊岐路侧，仰视云中雁。雁征会来归，君行何日返。惊风飘驰光，岁月忽已晚。登山采白苓，遗我心缱绻。上言制颓龄，下言助餐饭。
又赠王舍人四首·其一
作者：李梦阳
朝代：明

送美城东陌，还车望上阳。观阙百馀尺，蓉城郁相望。同在天一隅，子今旋旧疆。经子故所居，我马立徬徨。
又赠王舍人四首·其三
作者：李梦阳
朝代：明

劲翮无群栖，灵根岂业茜。人生非苦匏，安得常相见。动息各有因，况乃异乡县。徘徊岐路侧，仰视云中雁。
又赠王舍人四首·其二
作者：李梦阳
朝代：明

徬徨亦何为，怅望远行客。枯桑号天风，时节倏复易。簪绂匪我荣，弃置安所惜。愿为东南风，遂附高翔翮。
又赠王舍人四首·其四
作者：李梦阳
朝代：明

雁征会来归，君行何日返。惊风飘驰光，岁月忽已晚。登山采白苓，遗我心缱绻。上言制颓龄，下言助餐饭。
叉鱼行
作者：李梦阳
朝代：明

汉江七月黄水涨，男妇叉鱼立江上。岸斜波紧喣泡转，千人目侧精相向。巧者十叉五叉中，血飞银尺翻金浪。鳊鱼中叉独更稳，顿之泥沙半倔强。我舟其时行遘此，仰视皇天色惆怅。深山药苗熟流汝，一毒江河万形丧。鲦鲨糜烂不直钱，小琐暴弃同蚶蟓。走鲵吞泓吞山滚，蹴踏犹能开浩荡。渡子徒誇好身手，如飞快桨谁曾傍。夜风大声吼盘涡，地坼澒洞豗鼋鼍。如瓮之蛟手可得，蛇龙岂复安巢窝，消息定理鱼柰何。
双泉寺题壁二首
作者：李梦阳
朝代：明

寺僻无人行，夜雨长秋草。山僧出迎客，落叶不曾扫。我昔寺中游，题诗在东壁。三年不见僧，见之头半白。
双泉寺题壁二首·其一
作者：李梦阳
朝代：明

寺僻无人行，夜雨长秋草。山僧出迎客，落叶不曾扫。
双泉寺题壁二首·其二
作者：李梦阳
朝代：明

我昔寺中游，题诗在东壁。三年不见僧，见之头半白。
双溪方伯夏初见过就饮石几留诗次韵
作者：李梦阳
朝代：明

孤城春气輚温风，石几閒门夏树中。遇客便移杯酒玩，题诗今得故人同。犹惊鸟动花纷落，况值日斜樽不空。晚暮苍茫万里色，赖君长剑倚崆峒。
双燕篇
作者：李梦阳
朝代：明

双燕来故室，不见阿母语。穿窗入幕寻阿母，哀鸣欲栖还复举。喃喃止翠桁，徘徊拂素帏。浮尘积玉珈，断藓生画衣。双燕年年春社来，阿母阿母何时归。
发丰城属江涨风便
作者：李梦阳
朝代：明

午晴发丰邑，挂席溯修濑。潮起果谐志，风助利击汰。棹歌落日上，游目波峤外。巨川信易涉，贞固乃宜戒。
发九江
作者：李梦阳
朝代：明

已发南风盛，须时且复停。岸沙延系缆，竹色隐回汀。行待江水稳，卧看庐阜青。此生谁固料，湖海一浮萍。
发京别钱边二子
作者：李梦阳
朝代：明

秋风淅淅吹燕山，游子杖剑出燕关。车脂马饱夜将发，钱边二子来相攀。此时群星觐上帝，骖鸾翳凤云之际。君不见牵牛与织女，一水盈盈独流涕。
发京吕状元送出城
作者：李梦阳
朝代：明

旭日清霜丽，关河独雁飞。征蓬各自远，会面后应稀。渭水萦秦塞，南山绕汉畿。料君乡思切，只恐未能归。
发京师二首
作者：李梦阳
朝代：明

驱车彰义门，遥望郭西树。冠盖耀青云，车马夹广路。威风何赫奕，各蒙五侯顾。回飙动地起，白日倏巳暮。弃掷委蔓草，荣华若朝露。良无金石交，人生岂常故。絺绤足禦冬，谁念纨与素。忾彼白华篇，气结不能愬。茑萝附公柏，枝叶固相因。行子恋俦匹，况遇同乡亲。北风起河梁，日暮多飞尘。携手同车归，驾言西适秦。道远长渴饥，客子怀苦辛。仰瞻天汉流，夜永不得晨。骖马媚其曹，鸣雁各求群。明星出东方，照见车下人。夙兴即往道，登彼高路津。还顾望京邑，怆焉何所陈。
发京师二首·其一
作者：李梦阳
朝代：明

驱车彰义门，遥望郭西树。冠盖耀青云，车马夹广路。威风何赫奕，各蒙五侯顾。回飙动地起，白日倏巳暮。弃掷委蔓草，荣华若朝露。良无金石交，人生岂常故。絺绤足禦冬，谁念纨与素。忾彼白华篇，气结不能愬。
发京师二首·其二
作者：李梦阳
朝代：明

茑萝附公柏，枝叶固相因。行子恋俦匹，况遇同乡亲。北风起河梁，日暮多飞尘。携手同车归，驾言西适秦。道远长渴饥，客子怀苦辛。仰瞻天汉流，夜永不得晨。骖马媚其曹，鸣雁各求群。明星出东方，照见车下人。夙兴即往道，登彼高路津。还顾望京邑，怆焉何所陈。
发南浦赠人
作者：李梦阳
朝代：明

大寒冰雨何纷纷，晓行日临江吐云。得风舲舸故相逐，异港凫鸥还自群。浦南蓼洲春欲动，岸西雪山晴未分。与君接席向杳霭，吟坐传杯侵暮曛。
发贵溪高子辈舟送
作者：李梦阳
朝代：明

旌旗飞近邑，鼓吹送前舟。礼饯诸生侍，英寮并节游。长风驱瞑色，密霰响寒洲。见月帆犹进，山阴恨子猷。
古城春望
作者：李梦阳
朝代：明

阴阴日欲暮，迢迢春望稀。野色吹寒立，林鸦逆雨归。孤城还麦秀，白首且花飞。临路长杨袅，前朝今是非。
古意
作者：李梦阳
朝代：明

内厩飞龙马，君王赐玉鞭。长鸣彩仗下，立在紫骝先。放逐缘何事，飘零竟不旋。如蒙敝帷顾，万里为君前。
古意
作者：李梦阳
朝代：明

有鸟何方来，哀鸣向西北。我欲缚此鸟，天路险且棘。悠悠浮云行，照我暮颜色。丈夫重几微，男儿死邦国。长鲸一奔逃，万网不可得。平生反掌志，对此空叹息。亭亭特生杜，道傍皖其实。孤桐虽良材，弃掷处遐域。而余竟焉往，呜呼泪沾臆。
古白杨行
作者：李梦阳
朝代：明

百泉东岸三古杨，下枝扫拂书院墙，上枝瑟飒于穹苍。空山野阴雷雨黑，柯干冥冥动山壁。剪伐难为栋梁用，盘踞番逃斧斤厄。但见白日悲风发，宁知六月撑霜雪。烟色惨怆精灵聚，孤根倔强源泉裂。忆昨访古憩其下，居人不敢留车马。落萚尚禁牛羊食，污秽颇遭县官打。丞相古柏霹雳碎，将军大树空萧洒。罔头石路莎草长，孙邵李许同一堂。春风漂泊予到此，不见古人惟古杨。古扬萧萧暮流急，波翻浪倒蛟龙泣。卫女幽忧拾锦花，逋臣寂寞愁难立。君不见太行羊肠莫比数，上有毒蛇下猛虎。樵斤猎火不虚日，桂柏椅桐气悽苦。呜呼杨兮杨兮，尔何盘根据兹土。
叫天歌
作者：李梦阳
朝代：明
体裁：四言诗

弯弓兮带刀，彼谁者子逍遥。牵我妻放火，我言官府怒我。（一章）彼逍遥者谁子，出门杀人，骑马城市。汝何人，谁教汝骑马。（二章）持刃来，持刃来，彼杀我父兄，我今遇之，必杀此伧。彼答言：奉黄榜招安。嗟嗟！柰何柰何！（三章）彼不有官，饥官赈之，出有马骑。我有租、有猺、有役，苦楚胡不彼而。（四章）
台寺夏日
作者：李梦阳
朝代：明

古台高并郁岧峣，断塔棱层锁寂寥。积雪洞门常惨惨，热天松柏转萧萧。云雷画壁丹青壮，神鬼虚堂世代遥。惆怅宋宫偏泯灭，二灵哀怨不堪招。
台馆访李秀才濂
作者：李梦阳
朝代：明

李生梁国彦，少小事沉冥。春日古台上，独行枫树青。花侵映雪壁，鸟下草玄亭。野阔看无际，浮云似洞庭。
史烈女
作者：李梦阳
朝代：明

梨花如雪霜，鸳鸯不成双。我心明如镜，我心清如水。镜明有尘时，水覆无收理。古昔华山畿，行人下马拜。春风两蛱蝶，绿草摇衣带。
吁嗟行示周生
作者：李梦阳
朝代：明

吁嗟周生千万驹，今行不得如蟾蜍。虽有宝剑寒吹毛，一日不遇成铅刀。子不见丰城，紫气干云霄。盐车之下多悲号，张华伯乐行相遭。
同双溪方伯咏石几
作者：李梦阳
朝代：明

栗栗天生白石几，癯癯日伴白头翁。清尊淹留不断客，灌木阴森常自风。看处遽浮金玉色，移来深仗鬼神功。兹须小物君堪醉，取致嵩山万翠中。
名花
作者：李梦阳
朝代：明

名花似美人，娉婷代应绝。夕阳时独立，风起满林雪。
吕仙祠
作者：李梦阳
朝代：明

孤游逢吕迹，永逝感卢生。眷彼炊梁术，契我遗世情。苍山故国道，落日邯郸城。阴阴祠宇夕，宛宛曲池清。不见金芝侣，谁闻朱凤声。田鼯穴桂壁，野葛蔓松楹。宁知往来者，不是寐中行。
吕公洞
作者：李梦阳
朝代：明

厓根豁一门，怪石相撑拄。谽谺自吞呷，白昼亦风雨。阴处汎清泉，积苔荫链乳。往闻茅山胜，风慕华阳主。路遐限孤往，倏历十寒暑。经亘骋心目，小憩偕道侣。兹洞虽人境，固足托茅宇。惕然忽内咎，我何恋簪组。
君不见赠郑庄
作者：李梦阳
朝代：明

君不见江上雁，嗷嗷唤俦侣。劲羽轻毛常趁风，往来漂泊如羁旅。男儿落地既有身，谁能龊龊犹妇人。怀中有剑亦不贫，吴下阿蒙君莫嗔。
君不见赠马佥事应祥
作者：李梦阳
朝代：明

君不见庭中树，今冬憔悴春作花。君不见桑上草，含阳籍上抽紫葩。富贵讵有种，贫贱岂无涯。君今身为指南车，何不留之殿京华，北游汉水南长沙。君虽在汉水与长沙，高不愁虎卑无蛇。
君马黄
作者：李梦阳
朝代：明

君马黄，臣四骊。飞轩駊騀交路逵，锦衣有曜都且驰。前径狭以斜，曲巷不容车。攘臂叱前兵，掉头麾后驱，毁彼之庐行我舆。大兵拆屋梁，中兵摇楣栌。小兵无所为，张势骂蛮奴。尔慎勿言谍者来，幸非君马汝不夷。
吴伟松窗读易图歌
作者：李梦阳
朝代：明

仄岩泉流石无数，素壁濛濛起烟雾。君家屋宇在城市，何以堂上生松树。侧闻江夏生，气酣扫毫素。绝笔风雷拔地起，意匠凿天天为怒。泰山古根生眼前，俄顷缩出徂徕山。悬萝挂薜袅袅里，复有草舍松之间。窗间老人鬓发秃，羊翻一编周易读。空山瑟瑟翠涛激，长干冥冥暮花扑。远知既巳死，希夷不复作。青丘石室杳何许，恍然置我此溪壑。翻愁一夕雷电入，六丁追书上廖廓。又画石下根，屈曲如老龙，胡奴暝踏孤岩菘。蓬头赤脚露两肘，月明汲泉山涧中。却忆前年召画师，江夏吴生亦与之。短褐垢脸见天子，礼貌虽村骨格奇。帝令待召仁智殿，有时半酣被召见。跪翻墨汁信手涂，白日惨澹风云变。至尊含笑中官羡，五侯七贵争看面。请观此幅松舍图，黄金失价连城贱。吴生吴生太气岸，一言不合辄投砚。
吴溪
作者：李梦阳
朝代：明

三年作楚客，五月度吴溪。日射桃花岭，松阴鶗鴂啼。
吹台春日古怀
作者：李梦阳
朝代：明

废苑迢迢入草莱，百年怀古一登台。天留李杜诗篇在，地历金元战阵来。流水浸城隋柳尽，行宫为寺汴花开。白头吟望黄鹂暮，瓠子歌残无限哀。
呜呼行寄康子以其越货之警
作者：李梦阳
朝代：明

呜呼皇天不可测，一冬无雪春无雨。黄霾翻风白日动，前飞秃鹙后飞鸨。堂堂古路长蒺藜，万家之城走豺虎。百姓诛求杼柚空，儿号女啼守环堵。饥寒尽化为盗贼，可惜良民作囚虏。腰弓带箭百成群，少年驰马仰射云。苍山日落行旅稀，醉唱胡歌各自归。山东赵实巳授首，南阳回贼同猪狗。诸君但欲树功业，玉石俱焚理或有。近者内丘大宁河，横贼八骑持干戈。裕州知州与贼战，康也扶柩冲之过。资粮荡尽仅身免，月暗天昏路途远。吉人作善番轗轲，痛哭寒城白云返。顷闻留滞在襄国，百口仰给县官食。吾兄匹马走问之，半月更复无消息。夜立中庭北极高，昼看河朔风沙黑。汝宁以南土尤赤，空城二月生荆棘。㪷米可以换娇女，牛马饿死枯蒿侧。比来官吏守空印，柂男抱女尽向北。即防此辈更充斥，恐汝后归归不得。
周文静画雪山图歌
作者：李梦阳
朝代：明

周生雪山世稀见，远水近水一疋练。玉崖嵚崟插湖脚，粉笔徐移扫高阁。琼枝铁柯两迥亚，龙鳞犀甲歘参错。林风飒飒急霰起，白日冰花逐毫落。天愁地惨意各出，雾合飙回势逾恶。人言四时冬最难，周生善雪仍善山。虚堂突立万仞壁，尺素乍转千重湾。彷佛寒封洛阳道，得无白拥蓝田关。袁安甘卧几时起，退之遭窜终召还。倚山亭亭一孤松，仄崖峭壑盘其中。分毛耸干一何杰，画者有意排严风。君不见古来梁栋必此物，愿君爱之频拭拂。
和君席上海棠赏之二首
作者：李梦阳
朝代：明

老兴看花不厌频，折红攀绿总怡神。孤枝解动双樽影，数朵能回四座春。谁遣物华成岁色，自多人世有閒身。年来断酒因脾湿，为尔还应暂入唇。瓶中海棠亦太剧，细小翠拥胭脂深。秾姿故薰欲醉眼，芳信暗传尝苦心。偶逢一枝已自惜，若临全树更须吟。花时不道天无意，一日常横半日阴。
和君席上海棠赏之二首·其一
作者：李梦阳
朝代：明

老兴看花不厌频，折红攀绿总怡神。孤枝解动双樽影，数朵能回四座春。谁遣物华成岁色，自多人世有閒身。年来断酒因脾湿，为尔还应暂入唇。
和君席上海棠赏之二首·其二
作者：李梦阳
朝代：明

瓶中海棠亦太剧，细小翠拥胭脂深。秾姿故薰欲醉眼，芳信暗传尝苦心。偶逢一枝已自惜，若临全树更须吟。花时不道天无意，一日常横半日阴。
和方山子歌 其一 仆夫歌
作者：李梦阳
朝代：明

饯者在郊，黄鸟交交。杨柳荫车，有酒有肴。
和方山子歌 其三 舟子歌
作者：李梦阳
朝代：明

春水涣涣，水鸟鸣唤。追汝者谁，白马在岸。
和方山子歌 其二 答歌
作者：李梦阳
朝代：明

何柳不黄，何鸟不鸣。匪无良朋，怀我故乡。
和方山子歌 其四 答歌
作者：李梦阳
朝代：明

食君琅玕，佩君玉环。春蒲再芽，北舟我还。
和方山子歌·仆夫歌
作者：李梦阳
朝代：明

饯者在郊，黄鸟交交。杨柳荫车，有酒有肴。何柳不黄，何鸟不鸣。匪无良朋，怀我故乡。春水涣涣，水鸟鸣唤。追汝者谁，白马在岸。食君琅玕，佩君玉环。春蒲再芽，北舟我还。
和李大隔墙见予家海棠次其韵
作者：李梦阳
朝代：明

种汝深愁深不长，数年今遽出吾墙。临衢幸不矜全色，隔院应难掩暗香。敢向纷纷争俗眼，私怜袅袅压时妆。胭脂强半喧蜂少，倘过同倾花下觞。
和母太夫人八十寿歌
作者：李梦阳
朝代：明

遐龄可得不可必，有儿能贤百当一。夫人今年岁入十，发霜鬓雪晴如漆。早起晏卧思虑周，盐豉醯酱咸经眸。儿妇孙妇罗前头，跪进美酒兼珍羞。曾孙耍马气食牛，夫人抱弄百不忧。秋清风凉露欲白，大带峨冠满堂客。坐中谁老谁最故，感触停觞念畴昔。回思和李通家始，夫人红颜我童子。修短悲欢各不齐，五十年来一弹指。长辈幸有夫人存，母寿儿贤萃一门。词人特献南山笔，贺客争开北海樽。买屋我欲为比邻，桑麻地接如云屯。年年再拜萱华侧，孰谓今少朱陈村。
和毛监察秋登明远楼之作
作者：李梦阳
朝代：明

院锁帘垂白日幽，为谁乘兴独登楼。地平嵩岳窗中出，天倒黄河槛外流。坐对炉烟云并起，醉摇霜笔树还秋。可怜大厦须梁栋，未展那知匠氏忧。
和清明后见燕
作者：李梦阳
朝代：明

坐栋穿帘尔亦惊，纷纷红紫遍春城。群冲海雾寒应阻，对语堂花暖却明。去住溪山他日梦，主宾天地世人情。即论迟暮心难巳，切恐差池恨转生。
和许监察闻报之作
作者：李梦阳
朝代：明

忽尔西边信，飞传过洛阳。几酋齐豕突，何将最鹰扬。杀气黄河接，烽烟紫塞长。筹兵有谏疏，早晚达明光。
和郑生行经凤阳
作者：李梦阳
朝代：明

浩荡兴龙地，盘旋踞虎形。海吞淮水白，天插楚峰青。帝宅精灵聚，陵宫虎豹扃。万年禋祭礼，有道赖朝廷。
咏东方朔赠马吏部
作者：李梦阳
朝代：明

据地酣歌金马门，如花少女笑无言。不是偷桃太无那，人间那谪岁星魂。
咏乐溪
作者：李梦阳
朝代：明

濯足荒溪口，延望大江浔。石树环碧綵，泉潭生翠阴。经亘涉清涟，沿洄登素岑。日暮樵响绝，但闻山水音。鸿雁遵渚飞，麋鹿聚空林。而子岂不乐，其如兼善心。
咏信州茗和郑子
作者：李梦阳
朝代：明

厥草有佳种，灵味固无匹。丰内谢华干，卑丛类谦抑。阳和散林彩，修修吐英特。濯影金屑泉，敷芬玉岩侧。完馨重伊始，漙露浥其色。采掇屈柔腕，制之成我德。三缄附贡品，遂入君子食。入鼎沸银浪，随风可倾国。涤烦古有经，通仙讵堪惑。
咏古镜
作者：李梦阳
朝代：明

荧荧堂中镜，皎皎悬秋月。宠移明与夺，势满光仍缺。美人昔提携，拂拭生皎洁。用以奉君子，义投物不忽。良无刮劘费，岂谓遽乖绝。悲故情自懘，争妍道所劣。掩抑经冬春，芜蚀怨芳节。黄鸟及候吟，朱兰有时歇。推移准运理，显晦遵前哲。显晦亦何怜，所叹在乖别。
咏史
作者：李梦阳
朝代：明

霸王雄图并，凄凉世径分。鲸鲵赴巨壑，鹰隼失高云。难折朱游槛，休嗟袁绍军。当时平帝纪，一一动星文。
咏庭中千瓣榴花三首
作者：李梦阳
朝代：明

药栏尔后花希赏，日日东斋只困眠。每易庭榴树底小，一朝开亦照高天。的的朱榴夏始成，水帘冰簟益分明。偏枝不动宜雏燕，接叶时披称小莺。万瓣千须始一花，累累应只为年华。春风无限倾城萼，结实谁真取世誇。
咏庭中千瓣榴花三首·其一
作者：李梦阳
朝代：明

药栏尔后花希赏，日日东斋只困眠。每易庭榴树底小，一朝开亦照高天。
咏庭中千瓣榴花三首·其三
作者：李梦阳
朝代：明

万瓣千须始一花，累累应只为年华。春风无限倾城萼，结实谁真取世誇。
咏庭中千瓣榴花三首·其二
作者：李梦阳
朝代：明

的的朱榴夏始成，水帘冰簟益分明。偏枝不动宜雏燕，接叶时披称小莺。
咏庭中菊
作者：李梦阳
朝代：明

亦随群草出，能后百花荣。气为凌秋健，香缘饮露清。细开疑避世，独立每含情。可道蓬蒿地，东篱万代名。
咏李花
作者：李梦阳
朝代：明

城东万李树，此树独鲜奇。竟日风开落，无人谁得知。
咏瓶中柏限韵
作者：李梦阳
朝代：明

爱汝侧叶寒能青，插之铜瓶依石屏。昼屯云气果不俗，夜飞光芒疑有灵。森耸似学鸾凤翼，屈曲巳具虬龙形。更欲移裁万仞岭，待与松桂凌冥冥。
咏白兔
作者：李梦阳
朝代：明

趯趯来何处，爰爰上玉堂。不因丹灶跃，那睹雪毛香。昼日行疑月，炎天卧有霜。异时归捣药，莫碍广寒光。
咏莺
作者：李梦阳
朝代：明

袅袅花絮乱，交交黄鸟归。慇勤度碧叶，回转惜金衣。不向艳阳语，似伤俦侣稀。王孙多弹射，莫羡上林飞。
咏萤
作者：李梦阳
朝代：明

叶暗辉辉度，孤明炯自知。月临光不掩，星乱影须疑。
咏蝉
作者：李梦阳
朝代：明

孤清不自掩，浥露且风吟。渐送炎蒸月，那知独苦心。傍斋栖树稳，响叶度云深。巳信一枝足，何须上国林。
咏蝉
作者：李梦阳
朝代：明

秋来雨多凉气深，寂寞寒蝉愁暮阴。幸值开晴方听汝，不缘清切转关心。故逾丛棘沾沾入，却倚高槐细细吟。曹赋仅能推感激，骆诗徒亦拟同音。
咏部鹤
作者：李梦阳
朝代：明

寄迹含香舍，淹情嘉树林。长鸣如有诉，狎俗到如今。不染风尘色，常存霄汉心。会应王子晋，接尔向嵩岑。
咏陶台使兰阳公廨五色葵花
作者：李梦阳
朝代：明

炎天小县葵花好，五色空庭日日香。开正得时先让赤，见宜尊礼莫欺黄。交枝接叶谁为众，异蕊同心自向阳。此物烦君献天子，上林閒地草苍茫。
咏鹭
作者：李梦阳
朝代：明

天风下厉霜，海色清严冬。朱鸟逝云远，玄禽眇焉踪。翩翩委波羽，鸣飞何雍雍。去若雪毬散，来疑玉梭从。回旋渌蒲漪，映照青莲峰。戏滓不染洁，浴湜转丰茸。群起若避惊，孤立如有慵。孔言崇九思，周歌羡斯容。我容亮多泽，君子良冲瀜。亦应惧凫雁，幸少宽鰅鳙。保尔贞素姿，倘附春涛龙。
咏鹭
作者：李梦阳
朝代：明

独立娟娟鹭，惊人离石矶。遥看一片雪，深映碧山飞。
哀凤操
作者：李梦阳
朝代：明

凤之来兮尔胡为兮。牛有皂兮鸡有栖。凤兮凤兮今何归，伤哉命兮，我心悲。
哀才公
作者：李梦阳
朝代：明

仲冬东南天鼓鸣，我军灭胡功可成。道之将行岁在已，星落辕门悲孔明。尚书头颅血洗箭，马革缠尸亦堪羡。夷门野夫国士流，痛哭天遥夜雷电。
哭亡友范副使渊其族孙进士永銮寄其绝笔诗到
作者：李梦阳
朝代：明

忆在先朝侍圣颜，佩声齐散紫宸班。伤心尽省分官地，并马西湖旧看山。绝命秖传词烂熳，窜身谁述路间关。江门墓近湘流咽，拱木黄昏鸟雀还。
哭张子二首 张子者平谷张子礿也以都御史镇辽东显矣然无何卒李子者张之旧僚也闻之哀焉于是作哭张子二章语曰岁在龙蛇贤人嗟张之卒庚辰岁也 其一
作者：李梦阳
朝代：明
体裁：五言律诗

虎豹威边日，龙蛇哭尔年。故人今若此，吾道合潸然。部曲归旌拥，风云旧国连。蓟门秋草遍，何处是新阡。
哭张子二首·其二
作者：李梦阳
朝代：明

翰海龙真泣，辽阳鹤竟归。壮心元铁石，神爽尚旌旂。光绕新埋剑，香残旧赐衣。至今生仲达，犹怯孔明威。
哭张子二首·张子者平谷张子礿也以都御史镇辽东显矣然无何卒李子者张之旧僚也闻之哀焉于是作哭张子二章语曰岁在龙蛇贤人嗟张之卒庚辰岁也
作者：李梦阳
朝代：明

虎豹威边日，龙蛇哭尔年。故人今若此，吾道合潸然。部曲归旌拥，风云旧国连。蓟门秋草遍，何处是新阡。翰海龙真泣，辽阳鹤竟归。壮心元铁石，神爽尚旌旂。光绕新埋剑，香残旧赐衣。至今生仲达，犹怯孔明威。
哭徐博士二十韵
作者：李梦阳
朝代：明

乾坤风色暮，江汉哭斯人。棘寺翻飞日，文园久病身。数奇官竟左，材大命须贫。放浪原违癖，羁淹秖为亲。赤城终羽节，璧水暂儒绅。雕鸮偏垂翮，鲸鲵不纵鳞。回殂岂道薄，屈愤转时屯。药石魂能返，龙蛇谶亦真。楚狂嗟凤鸟，鲁叟泣麒麟。邂逅京华始，风云气象新。簉鹓陪玉笋，倚马接华裀。宅燕南阳月，花吟东部春。回头成宿昔，开眼渐风尘。妻子今谁托，文章后益振。王乔跨雁鹄，传说化星辰。松柏丘坟崛，灰沙剑舄陈。阊门寒击瓮，吴水痛沉珍。宿草扁舟阻，生刍絮酒伸。碑非蔡邕愧，诔岂仲宣伦。独把延陵剑，吞声泪满巾。
哭新县
作者：李梦阳
朝代：明

苦死可怜灵宝子，有官十数同时死。四路萧萧人断行，一军尽惊床夜徙。新民反覆谁不知，性实虎豹佯蝼蚁。白金綵段纵宽汝，朝廷有问将何以。
哭王舍人升
作者：李梦阳
朝代：明

金门钟动会千官，野老骑驴戴鹖冠。走问堂州王内舍，昨朝客死汉长安。悄然门巷宾朋绝，迢遰家乡行路难。即使过君终挂剑，肯令扪腹竟回鞍。
哭郡守郝公
作者：李梦阳
朝代：明

征敛无休日，斯人不永年。曾闻溪虎避，早见壁鱼悬。颂碣留边郡，铭旌拂塞天。九河一孤冢，愁绝海门烟。
喜李生自京师归
作者：李梦阳
朝代：明

北极星齐入，中原尔独归。田园自松菊，身世有庭闱。鱼可一钱买，花常四季飞。感时台莫上，恐湿贾生衣。
喜程生自吴中回致五岳黄山人音问二首
作者：李梦阳
朝代：明

烂熳梁园树，江舟尔恰回。苑桃惟旧列，墙柳半新栽。枝为来人袅，花迎笑口开。吴门春更好，几上虎丘台。黄子吾真畏，程生尔更奇。江城倾盖日，渭北暮云时。宝剑神终合，冥鸿性不移。忽思千里驾，惭愧昔人为。
喜程生自吴中回致五岳黄山人音问二首·其一
作者：李梦阳
朝代：明

烂熳梁园树，江舟尔恰回。苑桃惟旧列，墙柳半新栽。枝为来人袅，花迎笑口开。吴门春更好，几上虎丘台。
喜程生自吴中回致五岳黄山人音问二首·其二
作者：李梦阳
朝代：明

黄子吾真畏，程生尔更奇。江城倾盖日，渭北暮云时。宝剑神终合，冥鸿性不移。忽思千里驾，惭愧昔人为。
喜郑生至自京师传崔陆徐何诸人消息
作者：李梦阳
朝代：明

汝从京国传消息，屈指离吾几换年。当日应刘俱老健，朅来燕赵自风烟。阳回草木清霜后，岁暮宾朋醉眼前。别业旧台携手在，野鸿沙鸟日翩翩。
喜雨三首
作者：李梦阳
朝代：明

破到榴花今日雨，向来红紫可怜吟。蝶沾蜂湿徒增忌，杏绿梅黄亦苦心。二麦临河半欲黄，一夜生长谁禁当。挥锄荷笠能辞苦，浪泼云翻虑尔忙。水缺沙乾燕只忙，交交莺羽闪无光。今辰底恁穿杨急，拍拍衔泥向我堂。
喜雨三首·其一
作者：李梦阳
朝代：明

破到榴花今日雨，向来红紫可怜吟。蝶沾蜂湿徒增忌，杏绿梅黄亦苦心。
喜雨三首·其三
作者：李梦阳
朝代：明

水缺沙乾燕只忙，交交莺羽闪无光。今辰底恁穿杨急，拍拍衔泥向我堂。
喜雨三首·其二
作者：李梦阳
朝代：明

二麦临河半欲黄，一夜生长谁禁当。挥锄荷笠能辞苦，浪泼云翻虑尔忙。
喜雨命酌
作者：李梦阳
朝代：明

毒热兀兀滞梁城，不眠听雨到天明。沙田易涸应全赖，稂莠虽锄却更生。年稔不须防盗贼，家贫兼得免经营。纷披槛竹迎余笑，遮莫尊醪起自倾。
喜雨客会
作者：李梦阳
朝代：明

万物今逢雨，吾堂晚集宾。寒声催电至，猛力搅风频。坐看水平席，归防泥没轮。沾濡无自苦，悯悯是农人。
喜雪
作者：李梦阳
朝代：明

老健裘能著，寒吟雪故行。袖承花数出，履蹴霰求声。飘即诸山压，填应四海平。久知三白贵，吾巳十年耕。
嗟哉行
作者：李梦阳
朝代：明

人言高树多风，群鸟巢其颠。劲干从来易折，弱者永其年。兰？虽异众草，秋至同一零。君子不爱其身，身屈名乃成。
嗟哉行
作者：李梦阳
朝代：明
体裁：乐府曲辞

人言高树多风，群鸟巢其颠。劲干从来易折，弱者永其年。兰�虽异众草，秋至同一零。君子不爱其身，身屈名乃成。
嘉靖元年歌二首
作者：李梦阳
朝代：明

元年正月又王春，四海人称小圣人。巳报岐山鸣彩凤，更传关内出麒麟。大明十帝转神明，天意分明赐太平。紫盖复从嘉靖始，黄河先为圣人清。
嘉靖元年歌二首·其一
作者：李梦阳
朝代：明

元年正月又王春，四海人称小圣人。巳报岐山鸣彩凤，更传关内出麒麟。
嘉靖元年歌二首·其二
作者：李梦阳
朝代：明

大明十帝转神明，天意分明赐太平。紫盖复从嘉靖始，黄河先为圣人清。
嘲陆子二首
作者：李梦阳
朝代：明

甚欲来餐张翰鱼，只缘难换会稽书。西家愚夫莫浪谑，北海先生久索居。我今四海觅云松，南游笑指匡庐峰。他时倘慕金光草，与尔同鞭赤玉龙。
嘲陆子二首·其一
作者：李梦阳
朝代：明

甚欲来餐张翰鱼，只缘难换会稽书。西家愚夫莫浪谑，北海先生久索居。
嘲陆子二首·其二
作者：李梦阳
朝代：明

我今四海觅云松，南游笑指匡庐峰。他时倘慕金光草，与尔同鞭赤玉龙。
嘲雪
作者：李梦阳
朝代：明

怪尔梁园树，先春忽自花。态多低复起，形弱直还斜。秪解光迷鹤，无能色变鸦。玉楼银阙里，汝敢斗瑶华。
四清篇
作者：李梦阳
朝代：明

盘松屹当户，修筠静依槛。羁远桐丝涩，萧瑟鹤思减。归伤园坞废，坐令荒秽斩。弹曲憩疏荫，皋唳清露湛。
回流山
作者：李梦阳
朝代：明

登山眺四极，一坐日每夕。行看夜来径，苔上有鹿迹。
回流山亭
作者：李梦阳
朝代：明

亭高山尽入，回首见鄱阳。天地开吴楚，弦歌有宋唐。峰云低栋白，湖日倒碑黄。六月吾来此，凉风不可当。
团山登望
作者：李梦阳
朝代：明

团山当县口，石壁对朝饶。日静湖波敛，天低岛色遥。风云馀霸气，吴楚混前朝。秋水年年落，英雄恨不消。
园庄饯蔡生还江东
作者：李梦阳
朝代：明

来日麦苗归麦黄，炎郊携手暮苍苍。别筵车马吾先醉，落日东南江自长。樯燕岸花休促棹，小堂新竹尚馀觞。吴门汴市无千里，应把并州作故乡。
圆通寺阻雨
作者：李梦阳
朝代：明

岩扉邻虎穴，淹坐面猴江。山动云生服，风回雨入窗。渐交松际响，蓦斗石间泷。铃磬烟萝外，高峰只自双。
圆通寺阻雨闻石门涧桥断水涌阻往东林
作者：李梦阳
朝代：明

石门雨断桥，途阻虎溪遥。仄想远公室，秋莲应尽飘。愁猿吟雾里，落叶重林腰。更有天池望，岩岩向碧霄。
土兵行
作者：李梦阳
朝代：明

豫章城楼饥啄乌，黄狐跳踉追赤狐。北风北来江怒涌，土兵攫人人叫呼。城外之民徙城内，尘埃不见章江途。花裙蛮奴逐妇女，白夺钗环换酒沽。父老向前语蛮奴：“慎勿横行王法诛。华林桃源诸贼徒，金帛子女山不如。汝能破之惟汝欲，犒赏有酒牛羊猪，大者升官佩绶趋。”蛮奴怒言：“万里入尔都，尔生我生屠我屠！”劲弓毒矢莫敢何，意气似欲无彭湖。彭湖翩翩飘白旟，轻舸蔽水陆走车。黄云掩地春草死，烈火谁分瓦与珠。寒崖日月岂尽照，大邦鬼魅难久居。天下有道四夷守，此辈可使亦可虞。何况土官妻妾俱，美酒大肉吹笙竽。
土兵行
作者：李梦阳
朝代：明

豫章城楼饥啄乌，黄狐跳踉追赤狐。北风北来江怒涌，土兵攫人人叫呼。城外之民徙城内，尘埃不见章江途。花裙蛮奴逐妇女，白夺钗镮换酒沽。父老向前语蛮奴，"慎勿横行王法诛。华林姚源诸贼徒，金帛子女山不如。汝能破之惟汝欲，犒赏有酒牛羊猪，大者升官佩绶趋。蛮奴怒言：万里入尔都，尔生我生屠我屠。劲弓毒矢莫敢何，意气似欲无彭湖。彭湖翩翩飘白旟，轻舸蔽水陆走车。黄云捲地春草死，烈火谁分瓦与珠。寒崖日月岂尽照，大邦鬼魅难久居。天下有道四夷守，此辈可使亦可虞。何况土官妻妾俱，美酒大肉吹笙竽。
圣泽泉
作者：李梦阳
朝代：明

嘈嘈鸣山泉，日日喷悲壑。日照一匹练，空中万珠落。
圣节闻驾出塞二首
作者：李梦阳
朝代：明

千官北首望龙旂，万国车书集凤闱。八骏穆王秋色远，几时亲拥白狼归。万乘时巡万寿临，銮舆漠漠碛沙深。非忘殿阙呼嵩日，应系单于款塞心。
圣节闻驾出塞二首·其一
作者：李梦阳
朝代：明

千官北首望龙旂，万国车书集凤闱。八骏穆王秋色远，几时亲拥白狼归。
圣节闻驾出塞二首·其二
作者：李梦阳
朝代：明

万乘时巡万寿临，銮舆漠漠碛沙深。非忘殿阙呼嵩日，应系单于款塞心。
在狱闻余师杨公诬逮获释踊跃成咏十韵
作者：李梦阳
朝代：明

六苑中丞府，三边大将旗。先皇亲授钺，报主独搴帷。朔漠威名壮，风霜鬓发衰。功高元避赏，道大不容时。丞史轻周勃，朝廷重子仪。未论遭鵩鸟，先巳纵涂龟。北固潜夫早，东山起谢迟。蛟龙没海阔，日月倒江垂。杖屦金山寺，文章铁瓮碑。终颁陆贽诏，四海渐疮痍。
坏墩
作者：李梦阳
朝代：明

晨兴坐兹谈，而亦坐兹食。为言同寓子，尚念埴者力。
坛祀酒会
作者：李梦阳
朝代：明

斋居新宴合，桂里戟门开。雁趁龙旌到，蛩喧羯鼓催。松筠分曙色，剑佩接行杯。日上云霞散，骖驔羽骑回。
型范
作者：李梦阳
朝代：明

器土必型，器竹必范。绥则有蝉，冠则有范。哲人畏威，爰矜爰业。省之察之，春冰是涉。帝命攸畀，而胡罔嘉。忽心乘之，厥玉斯瑕。圣戒罔念，贤省日三。舆则倚之，立则如参。渊鱼负冰，谷鸟嘤嘤。贤岂在贵，愚匪无荣。维彼贤人，省躬靡疚。彼愚何人，外华中垢。
城南别业
作者：李梦阳
朝代：明

傍堑沿堤二里馀，柳墙茅屋此成居。浣花便拟吾何忝，独愧穷愁懒著书。
城南别叶夏集二首
作者：李梦阳
朝代：明

田居本自娱，况兼林水情。聿兹暑衣晨，而与佳士并。挈榼溯芊绵，临隑弄深情。娟娟浴沙鹭，交交鸣枝莺。虽非岩潭区，閒旷足我营。菰蒲袅寒阴，陨果时自惊。有空矧伊迩，遐哉谢尘萦。荷锄侈高咏，濯缨肆佳吟。畴知稼穑场，乃尔蒹葭侵。步风逾曾堤，徙筵趁重阴。于情既有托，瞩寓良自深。逶迤波上云，征征草间禽。峭台信巳古，巍城方肇今。验物果足遣，杯乾聊复斟。
城南别叶夏集二首·其一
作者：李梦阳
朝代：明

田居本自娱，况兼林水情。聿兹暑衣晨，而与佳士并。挈榼溯芊绵，临隑弄深情。娟娟浴沙鹭，交交鸣枝莺。虽非岩潭区，閒旷足我营。菰蒲袅寒阴，陨果时自惊。有空矧伊迩，遐哉谢尘萦。
城南别叶夏集二首·其二
作者：李梦阳
朝代：明

荷锄侈高咏，濯缨肆佳吟。畴知稼穑场，乃尔蒹葭侵。步风逾曾堤，徙筵趁重阴。于情既有托，瞩寓良自深。逶迤波上云，征征草间禽。峭台信巳古，巍城方肇今。验物果足遣，杯乾聊复斟。
城南塘汎舟二首
作者：李梦阳
朝代：明

短短桃花亦自春，隔墙飞水太惊人。沿洄不怕渔郎入，小小溪塘不是津。野旷风惊强入舟，鳞鳞浪蹙转堪游。持杯只对双杨树，怪尔飞花汎汎流。
城南塘汎舟二首·其一
作者：李梦阳
朝代：明

短短桃花亦自春，隔墙飞水太惊人。沿洄不怕渔郎入，小小溪塘不是津。
城南塘汎舟二首·其二
作者：李梦阳
朝代：明

野旷风惊强入舟，鳞鳞浪蹙转堪游。持杯只对双杨树，怪尔飞花汎汎流。
城南夏望和王相国
作者：李梦阳
朝代：明

散步郊南望，雏鸦款款飞。园林惟草色，时序巳絺衣。试粉莲初腻，残香栋乍稀。亦思河朔饮，无柰赏心违。
城南新业期王子不至
作者：李梦阳
朝代：明

新园本欲誇王史，竟日城南期不来。即使屋荒还五柳，忍令春暮只孤台。对人芳药翻翻出，近日浮云细细开。巳嘱瓮头封绿蚁，明朝倘许尽馀杯。
塘上行
作者：李梦阳
朝代：明

蒲生何离离，过时采者稀。莫言采者殊，盛衰自有时。昔与君相见，不谓行当变。谗言使交流，水清石自见。孔雀东南飞，十步一徘徊。罗鸗羽翼短，安可作雄雌。今日乐相乐，饮酒行六博。蒲生枝叶多，中心亦不恶。
塞上
作者：李梦阳
朝代：明

天设居庸百二关，祁连更隔万重山。不知谁放呼延入，昨日杨河大战还。
塞上杂诗二首
作者：李梦阳
朝代：明

边烽日夜至，飞符来会兵。羊牛入高砦，鸡犬皆震惊。壮士按剑起，鞍马若流星。鎗急万人靡，笑上受降城。生系五单于，归来献天庭。胡儿追野马，迸蹄若惊鸿。一马带双箭，堕我边壕中。敢望不敢近，踟蹰各按弓。抽身复北去，天寒沙碛风。
塞上杂诗二首·其一
作者：李梦阳
朝代：明

边烽日夜至，飞符来会兵。羊牛入高砦，鸡犬皆震惊。壮士按剑起，鞍马若流星。鎗急万人靡，笑上受降城。生系五单于，归来献天庭。
塞上杂诗二首·其二
作者：李梦阳
朝代：明

胡儿追野马，迸蹄若惊鸿。一马带双箭，堕我边壕中。敢望不敢近，踟蹰各按弓。抽身复北去，天寒沙碛风。
壬午元日
作者：李梦阳
朝代：明

元年元日光华异，青帝青阳左个开。北斗不将天地转，春风那使万方回。蛟龙窟宅寒犹闭，鸿雁云霄暖自来。回首玉颜惭大药，许身元拟是仙胎。
夏口夜泊别友人
作者：李梦阳
朝代：明
体裁：七言绝句

黄鹤楼前日欲低，汉阳城树乱乌啼。孤舟夜泊东游客，恨杀长江不向西。
夏城坐雨
作者：李梦阳
朝代：明

河外孤城枕草莱，绝边风雨送愁来。一秋穿堑兵多死，十月烧荒将未回。往事空馀元昊骨，壮心思上李陵台。朝庭遣使吾何补，白面渐非济世才。
夏城坐雨
作者：李梦阳
朝代：明
体裁：七言律诗

河外孤城枕草莱，绝边风雨送愁来。一秋穿堑兵多病，十月烧荒将未回。往事空馀元昊骨，壮心思上李陵台。朝廷遣使吾何补，白面惭非济世才。
夏城漫兴
作者：李梦阳
朝代：明
体裁：七言律诗

行尽沙陲又见河，贺兰西望碧嵯峨。名存异代唐渠古，云锁空山夏寺多。万里君恩劳馈饷，三边封事重干戈。朔方今难汾阳老，谁向军门奏凯歌。
夏夜
作者：李梦阳
朝代：明

阁幔沾初霁，云姿淡夕扃。凉蟾辉远树，昏堑下流萤。久静通幽理，沉思损性灵。昔人浑未达，白首著玄经。
夏日
作者：李梦阳
朝代：明

稍喜夏来天日晴，遽看诸物尽生成。累累杏实攒高蚁，赤赤榴花坐小莺。昼夜寒暄犹混杂，乾坤清浊固分明。留宾酒茗吾能供，春笋满林今更生。
夏日上方寺追念旧游寄平阳王守前御史
作者：李梦阳
朝代：明

伏天楼阁同游地，尊酒松林忆并携。骢马昨朝三极北，虎符俄剖万山西。人间散合留高迹，壁上风云护旧题。出守次公元入相，汾川应与颍川齐。
夏日佘园
作者：李梦阳
朝代：明

夏日深林喧乳鸦，名园游客散平沙。百年事业真杯酒，四海朝廷正一家。队队自来循槛蝶，番番相学后春花。黄云薄暮休惊眼，白首吾生信有涯。
夏日田居苏生携酒过
作者：李梦阳
朝代：明

疾风六月树枝折，火云累锤白絮裂。城南老夫正高卧，荒郊款段苏生过。尘埃满面髸发乱，手携清壶来饷我。季子才名三十年，射杨百发百叶破。逢时幸首南宫荐，塌翮尚忍西山饿。丈夫生世古难同，苏也巷西我巷东。追寻不计褦襶热，淹留秪恨金尊空。君不见昨朝雨雷今则风，世事反覆谁豫通。得时无誇好身手，失意岂必皆愚蒙。野池纷披莲半红，黄鹂噤语空林中。劝子尽醉休匆匆，人生几何吾巳翁。
夏日盆荷阶葵芬敷率尔成句
作者：李梦阳
朝代：明

候及名丛每自芳，物华渍暑倍年光。出波翠盖枝枝静，入院丹心朵朵香。向日岂期回俗眼，折筒聊得洗诗肠。不应种近榴花夺，绕槛巡池泪数行。
夏日繁台院阁赠孙兵部兼怀大复子
作者：李梦阳
朝代：明

独马孤城送客回，乱蝉高柳出衔杯。晴天河岳今开阁，战地金元晚上台。才自筹边期献纳，义犹倾盖愧徘徊。何休门客如君几，北望天风万里来。
夏日赴监察许君之宴同张监察
作者：李梦阳
朝代：明

霜府池亭夏亦寒，捲帘河岳火云残。筵开冰动琅玕簟，酒伴瓜行白玉盘。蓦石寻花时径往，跃鱼投饵晚留欢。孰教逃暑陪骢马，自分清朝老钓竿。
夏日过序公
作者：李梦阳
朝代：明

炎天楼殿荫空扉，永昼云林孤鸟飞。病起出门风色异，独来清坐老僧依。扑帘花片疑红雪，解带藤萝映紫衣。万事回头谁得问，但逢心赏莫教违。
夏日阁宴
作者：李梦阳
朝代：明

地旷楼雄夏日宜，碧梯芳树绕花迟。清歌不用邀明月，一笑山河入酒卮。
夏歌
作者：李梦阳
朝代：明

积潦溢广泽，炎云翳崇台。玉阶履綦绝，紫殿生莓苔。萤流疏竹静，风动绤帏开。佳期怅千里，竟夕以徘徊。
夏行人赍太皇太后哀诏过此以病淹于郊馆獛为作诗
作者：李梦阳
朝代：明

野馆春云剧暮阴，病臣哀诏此经临。君亲敢谓三江远，涕泪悬知万国心。风砌独花堪愤闷，雨檐双燕足清吟。遐陬每引前星望，赖尔兼程布此音。
夏都谏勘邺潞之战惠见忆之作寄荅四首
作者：李梦阳
朝代：明

廿年不入紫宸朝，白发犹能伴野樵。敢向骅骝争道路，固知鹏鸮自云霄。狂歌见月时呼酒，懒性临风欲弃瓢。寄与昔游青琐客，岭云溪雪记同招。焚草堂忙杜拾遗，从容退食梧垣迟。人当名世汝其辈，国有中兴今固时。衰年丘园合潦倒，大业竹帛能留垂。迢迢故人寸心在，日日苦吟双鬓知。侍臣斧钺云中下，山寨冰霜战后行。阱脑乍攀黎贼路，石门重览鄂王营。中兴崖石元留颂，成算朝廷敢论兵。试向绝巅看大海，年来波为圣人平。岧峣上党接壶关，杖钺冬行历万山。岩冻雪埋擒虎窟，壑腥云袅斫龙湾。崭巉路透渔樵入，荟蔚林清鸟雀还。为问登高能赋者，霜毫几扫白云间。
夏都谏勘邺潞之战惠见忆之作寄荅四首·其一
作者：李梦阳
朝代：明

廿年不入紫宸朝，白发犹能伴野樵。敢向骅骝争道路，固知鹏鸮自云霄。狂歌见月时呼酒，懒性临风欲弃瓢。寄与昔游青琐客，岭云溪雪记同招。
夏都谏勘邺潞之战惠见忆之作寄荅四首·其三
作者：李梦阳
朝代：明

侍臣斧钺云中下，山寨冰霜战后行。阱脑乍攀黎贼路，石门重览鄂王营。中兴崖石元留颂，成算朝廷敢论兵。试向绝巅看大海，年来波为圣人平。
夏都谏勘邺潞之战惠见忆之作寄荅四首·其二
作者：李梦阳
朝代：明

焚草堂忙杜拾遗，从容退食梧垣迟。人当名世汝其辈，国有中兴今固时。衰年丘园合潦倒，大业竹帛能留垂。迢迢故人寸心在，日日苦吟双鬓知。
夏都谏勘邺潞之战惠见忆之作寄荅四首·其四
作者：李梦阳
朝代：明

岧峣上党接壶关，杖钺冬行历万山。岩冻雪埋擒虎窟，壑腥云袅斫龙湾。崭巉路透渔樵入，荟蔚林清鸟雀还。为问登高能赋者，霜毫几扫白云间。
夕集上方寺辛巳春
作者：李梦阳
朝代：明

晨飙奋以厉，夕林回晏温。郊游怅伊阻，驾言乃松门。春湖静瑶宇，塔萝袅清樽。遥睇被原草，近搴临水荪。花雨时自落，法云凝复奔。淹留迟宝月，破此人径昏。
夜别王检讨
作者：李梦阳
朝代：明

露白秋城角夜哀，朔云边月满燕台。仙人阁在银河上，嬴女箫从碧落来。江叶自随山叶舞，烛花偏傍菊花开。风尘荏苒年华异，莫怪临岐数酒杯。
夜行旰江
作者：李梦阳
朝代：明

灯火遵山闪，旌旗折路频。仙坛沓不见，片月故须亲。土俗渐异楚，人言多杂闽。岂无嚚不足，讼简爱吾民。
夜行歌
作者：李梦阳
朝代：明

月轮未安光巳皎，我行夜出夷梁道。力疲足酸堤上坐，黄狐怒立啼向我。宋家宫殿尽瓦砾，陂湖烧盐焰婀娜。忽忆东京全盛时，月行对此谁能那。
夜风堂前冬青架仆折其二干晓雪骤至
作者：李梦阳
朝代：明

冬青手植年真久，冷日寒姿颇映堂。追悔木阑晴未补，忍教风干夜俱伤。乱阶朱实离离静，仆雪青条茜茜长。翘首高云忆松柏，后凋溪壑转苍苍。
大堤曲
作者：李梦阳
朝代：明

汉水白离望，月落山黑时。堤头石不平，走马谁家儿。侬住襄门西，而在汉水北。浮桥不著缆，郎讵得侬识。大舶何处来，落帆向浓浒。高靴白帢子，识是真州估。
大堤曲
作者：李梦阳
朝代：明

腊月大堤边，春风思宛然。杨枝摇白日，烟花袅金鞭。
大平寺
作者：李梦阳
朝代：明

曾在东林思虎溪，大平徒在玉渊西。孰能觔力长攀陟，石壑长林日易低。
大梁城东南角楼
作者：李梦阳
朝代：明

城楼占角分孤峻，野色生烟合杳冥。华夏亦为元社稷，古丘曾是宋朝廷。直看紫极云霾壮，昔触黄河风浪腥。日暮冯轩益愁思，夷门今有少微星。
大梁城西门行
作者：李梦阳
朝代：明

水门堤口双柏树，种之何年不记数。风餐雨蚀生气微，枝叶半凋委官路。乌鸦蝼蚁复啄食，我行见之泪如注。古来根本忌先拨，呜呼柰此栋梁具。及今可为当语谁，半夜吞声向北去。
大行皇帝挽诗三首
作者：李梦阳
朝代：明

午门朝遂罢，西殿临真哀。泪满乾坤暮，日黄风雨来。虎贲犹宿卫，龙驭几时回。莫测皇天意，中崩帝业摧。大训文华践，英谋武范遗。先朝无顾命，大渐问班师。上食金舆备，移宫素幔垂。向来激切疏，优渥小臣知。元老烱仍在，退朝无昔呼。閒阶惟玉辂，夕日已金铺。望幸霓旌远，埋灵山殿孤。君看霜露节，冠冕灞陵趋。
大行皇帝挽诗三首·其一
作者：李梦阳
朝代：明

午门朝遂罢，西殿临真哀。泪满乾坤暮，日黄风雨来。虎贲犹宿卫，龙驭几时回。莫测皇天意，中崩帝业摧。
大行皇帝挽诗三首·其三
作者：李梦阳
朝代：明

元老烱仍在，退朝无昔呼。閒阶惟玉辂，夕日已金铺。望幸霓旌远，埋灵山殿孤。君看霜露节，冠冕灞陵趋。
大行皇帝挽诗三首·其二
作者：李梦阳
朝代：明

大训文华践，英谋武范遗。先朝无顾命，大渐问班师。上食金舆备，移宫素幔垂。向来激切疏，优渥小臣知。
大道观会饮三首
作者：李梦阳
朝代：明

敞阁元无暑，清林更著烟。人觞金像侧，马系石门前。碧草侵衣冷，坛花落酒鲜。丹青半磨灭，何处问诸天。殿阁生秋早，壶觞散客迟。蝉吟松露下，鹤入岛云随。尘世人堪醉，蓬莱路竟疑。羡门如何作，愿与跨青鹥。与客搴瑶草，开筵傍洞花。盘堆白石髓，觞泻赤城霞。静悟阴阳转，衰从发鬓华。看君有仙骨，倘许授丹砂。
大道观会饮三首·其一
作者：李梦阳
朝代：明

敞阁元无暑，清林更著烟。人觞金像侧，马系石门前。碧草侵衣冷，坛花落酒鲜。丹青半磨灭，何处问诸天。
大道观会饮三首·其三
作者：李梦阳
朝代：明

与客搴瑶草，开筵傍洞花。盘堆白石髓，觞泻赤城霞。静悟阴阳转，衰从发鬓华。看君有仙骨，倘许授丹砂。
大道观会饮三首·其二
作者：李梦阳
朝代：明

殿阁生秋早，壶觞散客迟。蝉吟松露下，鹤入岛云随。尘世人堪醉，蓬莱路竟疑。羡门如何作，愿与跨青鹥。
大雾翟左二子来访
作者：李梦阳
朝代：明

蒸烟暝万古，垂云结楼台。白日堕空冥，天地安在哉。川岳冰穹崇，寒林倏花开。对酒不能饮，拥褐心悲哀。翟生雀罗裔，左氏麟经才。攀稽涉古陂，访戴临河隈。两骑踏苍茫，宛如空中来。日夕严飙兴，稍见归鸦度。虽开宴台云，不辩焦桥路。呼儿斸冻蕨，然蒿写秋露。谈玄析绵邈，览古悲沿溯。停杯划一笑，茫然独四顾。
天宁寺观塔碑
作者：李梦阳
朝代：明

旧瞻天宁塔，今览天宁寺。兹塔多鬼怪，光芒夜夜至。不知何时殿，结构今颓弃。剔藓读其碑，识是隋文字。蝌蚪半剥落，蛟龙犹奰屃。我来值时暮，揽逝发潜喟。修陆控赵代，长山卫燕冀。苍然野眺合，一洒杨朱泪。
天马
作者：李梦阳
朝代：明

天马从西来，汗血何历历。天子顾之笑，置在黄金枥。呜呼神骏骨，草豆日萧瑟。瘦骼突硉兀，衔辔挂在壁。白日涕至地，青云志抛掷。朝望竭石津，夕盻流沙碛。犹能肆横行，倘君赐鞭策。
太华山人歌
作者：李梦阳
朝代：明

山人昔居太华峰，结屋玉井餐芙蓉。夜随金精朝白帝，误挝天鼓撞鸿钟。帝怒谪之荒江滨，泪添江汉齐朝宗。阊阖九重豹虎蔽，霜雪十年鸿雁冬。江边诸山不可眼，梦寐犹跨双茅龙。有时梦到西嵿坐，环海内物尽么么。一线黄天泾渭流，拳石白昼岷峨破。翳凤骖鸾觐玉京，羽节云軿度婀娜。织女虚无指前路，沐发有盆不借我。山鬼含笑倚岩立，仰看明星斗如大。猿啼蛇吟万壑静，山人归来泪交堕。
太白山人仙游吴越稔矣日者卜居吴兴而婚施氏妻妹予闻之辄诗嘲焉二首
作者：李梦阳
朝代：明

范子无端出五湖，西施并载有耶无。诗人只合莺莺伴，施家今是大姨夫。见说仙人萼绿华，麻姑亦降蔡经家。即防狮子河中吼，背痒无言爪得爬。
太白山人仙游吴越稔矣日者卜居吴兴而婚施氏妻妹予闻之辄诗嘲焉二首·其一
作者：李梦阳
朝代：明

范子无端出五湖，西施并载有耶无。诗人只合莺莺伴，施家今是大姨夫。
太白山人仙游吴越稔矣日者卜居吴兴而婚施氏妻妹予闻之辄诗嘲焉二首·其二
作者：李梦阳
朝代：明

见说仙人萼绿华，麻姑亦降蔡经家。即防狮子河中吼，背痒无言爪得爬。
夷门十月歌
作者：李梦阳
朝代：明

小麦青青水半陂，半落不落杨柳枝。回风忽送天南雁，恰似春江二月时。
夷门曲二首
作者：李梦阳
朝代：明

黄河岸头多容船，大堤小堤杨柳烟。独树花开特造次，邻家香醪不索钱。南堤二月杏花红，北堤高楼红映空。珊瑚宝玦谁家子，系马门前青树中。
夷门曲二首·其一
作者：李梦阳
朝代：明

黄河岸头多容船，大堤小堤杨柳烟。独树花开特造次，邻家香醪不索钱。
夷门曲二首·其二
作者：李梦阳
朝代：明

南堤二月杏花红，北堤高楼红映空。珊瑚宝玦谁家子，系马门前青树中。
奉寄邃庵相公
作者：李梦阳
朝代：明

徵书北阙朝朝下，不见东山起谢安。黄阁两朝心自赤，苍生四海泪曾乾。云霄桃李犹门径，岁月丝纶只钓竿。舟楫愿公长好在，风江日夜有波澜。
奉送大司马刘公归东山草堂歌
作者：李梦阳
朝代：明

东山有草堂，缥缈云峤孤。前对祝融峰，下瞰巴陵湖。明公昔时此堂居，麋鹿熊豕当窗趋。洞庭日落风浪涌，倒影射堂堂欲动。惨淡谁闻紫芝曲，独善不救苍生哭。先帝亲裁五色诏，老臣曾受三朝禄。此时边徼多战声，曳履谒帝登承明。谢安笑却淮淝敌，魏相坐测单于兵。九重移榻数召见，夹城日高未下殿。英谋密语人不知，左右微闻至尊羡。自从龙去不可攀，公亦卧病思东山。湘娥含笑倚竹立，山鬼窈窕堂之侧。上书苦死只欲归，圣旨优容意凄恻。内府盘螭缕金织，赐出倾朝皆动色。白金之铤红票记，宝钞生硬鸦翎黑。崇文城门水云白，是日观者涂路塞。城中冠盖尽追送，尘埃不见长安陌。人生富贵岂有极，男儿要在能死国，不尔抽身早亦得。君不见汉二疏，千载想慕传画图。即如草堂何处无，禄食匋窃胡为乎？乃知我公真丈夫！呜呼，乃知我公真丈夫！
奉送大司马刘公归东山草堂歌
作者：李梦阳
朝代：明

东山有草堂，缥缈云峤孤。前对祝融峰，下瞰巴陵湖。明公昔时此堂居，麋鹿熊豕当窗趋。洞庭日落风浪涌，倒影射堂堂欲动。惨淡谁闻紫芝曲，独善不救苍生哭。先帝亲裁五色诏，老臣曾受三朝禄。此时边徼多战声，曳履谒帝登承明。谢安笑却淮淝敌，魏相坐测单于兵。九重移榻数召见，夹城日高未下殿。英谋密语人不知，左右微闻至尊羡。自从龙去不可攀，公亦卧病思东山。湘娥含笑倚竹立，山鬼窈窕堂之侧。上书苦死只欲归，圣旨优容意悽恻。内府盘螭缕金织，赐出倾朝皆动色。白金之铤红票记，宝钞生硬鸦翎黑。崇文城门水云白，是日观者涂路塞。城中冠盖尽追送，尘埃不见长安陌。人生富贵岂有极，男儿要在能死国，不尔抽身早亦得。君不见汉二疏，千载想慕传画图。即如草堂何处无，禄食腼窃胡为乎。乃知我公真丈夫，呜呼乃知我公真丈夫。
如梦令
作者：李梦阳
朝代：明

昨夜洞房春暖。烛尽琵琶声缓。闲步倚阑干，人在天涯近远。影转。影转。月压海棠枝软。
妾薄命
作者：李梦阳
朝代：明

兰房宵宴烛舒明，今者不乐岁其征。岂伊异人惟友生，金杯玉盘殽杂呈。恃容骄爱各极情，任心属欢密意倾。美人顾予独目成，舄履杂蹂香泽传。额瞬目语中意宣，主称千寿客万年。揽衣起舞体仙仙，燕翻雪回臻极妍。罗濡縠润汗沾颜，履遗佩绝立未安。满堂称能灯屡前，金爵弱腕未胜持。相擎袖遮情语微，促尊前席影齐移。绣裾珠衱光逶迤，耳后悬瑱何累累。皎若芙蓉出绿池，赠我彤管亲所将。车疑马停仍罄觞，德音爱深结肝肠。醉沉独言犹不忘，归室自解鸣玉珰。九华流苏鸡舌香，合眼宛在君之旁。觉来微月鉴空床，起视北斗长阑干。踟蹰露晞目上山，义成爱施良独难。悲思叹息泪汍澜，桂人绝代惜玉颜。情会恩离摧我肝，愿托锦衾终此欢。
始至白鹿洞
作者：李梦阳
朝代：明

旷哉超世志，缅邈平生思。郁壹眷名迹，久注匡山陲。南涉枉嘉命，果谐夙所期。仲秋岩壑清，宫馆复在兹。白石激寒湍，岩萝袅空基。黯伤逝者往，密惭来者追。性同道岂隔，途异理空悲。兴言怀昔贤，日竟眺前岐。榛荒徒郁纡，林崦一何罙。感情匪哀叹，聊咏昭言垂。
始谒徐祠
作者：李梦阳
朝代：明

庙古傍湖偏，春行更可怜。楚城芳草遍，红日此堂悬。榻想陈公后，时悲孝献前。亦知遗像误，瞻拜泪油然。
姚源歌
作者：李梦阳
朝代：明

嗟崒崒是何峰攒兮，下则无底之壑。血瀄滵潺兮，猛兽食人。岑岑禽鸟，竦峙鸱鸢。不可以为凤枉尔饲兮，我闻不敢以言。举火来白刃，帐下离哉翻。县官走，前夺驴，后叫狗。
娲皇墓诗送乔太常
作者：李梦阳
朝代：明

伊闻女希氏，奋迹鸿荒日。神功羲农并，吹簧豁阴郁。鳌极本寓言，蛇身竟恍惚。遗墓赵城侧，古庙松杉密。霍岭峙巑岏，汾川眇荡潏。穆穆秉德臣，肃肃拳瞻谒。祈灵溯遐躅，明禋备精物。天虽积清气，运久恐漏阙。徒炼五色石，寥廓讵能越。送子顾周道，俾我心于邑。
子夜四时歌八首 其一 春歌之一
作者：李梦阳
朝代：明

共欢桃下嬉，心同性不同。欢爱桃花色，妾愿桃生核。
子夜四时歌八首 其七 冬歌之一
作者：李梦阳
朝代：明

郎住西水头，妾住东北浒。何能冰遂合，永免风波苦。
子夜四时歌八首 其三 夏歌之一
作者：李梦阳
朝代：明

独夕玉阶侧，仰看三星烂。畏热不归房，徘徊夜将半。
子夜四时歌八首 其五 秋歌之一
作者：李梦阳
朝代：明

凉风吹王树，团扇置不理。侬亦有凉热，何况戴冠子。
子夜四时歌八首 其八 冬歌之二
作者：李梦阳
朝代：明

雪飘怅难行，室尔阻相觅。不畏风色严，畏此雪上迹。
子夜四时歌八首 其六 秋歌之二
作者：李梦阳
朝代：明

摘叶裹流萤，应手叶先落。本无牢根蒂，虚怨秋霜薄。
子夜四时歌八首 其四 夏歌之二
作者：李梦阳
朝代：明

骛棹出惊流，回桡戏清沚。擘破芙蓉花，中有双莲子。
子夜四时歌八首·春歌之一
作者：李梦阳
朝代：明

共欢桃下嬉，心同性不同。欢爱桃花色，妾愿桃生核。柳条宛转结，蕉心日夜卷。不是无舒时，待郎手自展。独夕玉阶侧，仰看三星烂。畏热不归房，徘徊夜将半。骛棹出惊流，回桡戏清沚。擘破芙蓉花，中有双莲子。凉风吹王树，团扇置不理。侬亦有凉热，何况戴冠子。摘叶裹流萤，应手叶先落。本无牢根蒂，虚怨秋霜薄。郎住西水头，妾住东北浒。何能冰遂合，永免风波苦。雪飘怅难行，室尔阻相觅。不畏风色严，畏此雪上迹。
子夜四时歌（二首）
作者：李梦阳
朝代：明

共欢桃下嬉，心同性不合。欢爱桃花色，妾愿桃生核。
子夜四时歌（二首）
作者：李梦阳
朝代：明

柳条宛转结，蕉心日夜卷。不是无舒时，待郎手自展。
孔庙松
作者：李梦阳
朝代：明

夫子庙前松，童童一青盖。盘拿若苍龙，借问自何代。灵籁度笙竽，古色积烟黛。峨然森翠中，郁彼风云会。绝胜讲坛杏，应并阙里桧。
孔翠篇
作者：李梦阳
朝代：明

孔翠耀其羽，乃为俗所珍。神龙处九渊，潜跃固有因。小人役琐屑，君子扬其芬。遐哉颜闵烈，千秋洒灵芬。出事金玉昆，入奉堂上亲。恩义苟不亏，岂必馔芳薰。爰骋六艺圃，载泳诗书津。何当继乔木，振佩蹑高云。
孤鹄篇寿程生大母
作者：李梦阳
朝代：明

有孤者鹄毛羽苍，灵气勃勃吞秋霜。饥餐玄圃禾，渴饮瑶池浆。朝从金母游，夕挟飞琼翔。生有二子，二子生八雏。双双昆崙之巅，漱芳茹膏餐玉腴。上下嬉紫虚，青鸟为伴文凤俱。俯视鹊鸦鹪鴳，何啻万万辈，唶唶啾啾啄腥秽。
孤鹤篇寿豫斋王子
作者：李梦阳
朝代：明

孤鹤无下朋，达人有高步。出入凌紫氛，翱翔在天路。白玉城中十二楼，明月夜上珠帘钩。飒沓歘降万羽节，蚴蟉或见双花虬。鸟喙者谁发蓬首，问之云是西王母。玻盘巳进昆崙桃，金壶复泻长生酒。下视黄蒿鹪鴳飞，争安竞稳一枝依。垂天更忆扶摇翼，六月谁知变化机。
孺子墓夏谒
作者：李梦阳
朝代：明

怀贤意实勤，展谒良巳屡。丰茸蔓草盛，间关夏禽哺。野蔹延竹户，丹华缀高树。徘徊想故榻，留连果谁遇。
安仁闻夜哭
作者：李梦阳
朝代：明

缥缈因风诉，哀哀何处音。声随落月断，听入过云深。转战增新鬼，诛求损众心。悬军今更急，寨满碧山岑。
安南歌送许给事中天锡
作者：李梦阳
朝代：明

芳阡藉文毂，垂杨绾鸣珂。使君且勿发，听我安南歌。安南古夷隩，岭屿蔚陂坨。炎原吼象兕，溟窟豗鼋鼍。爰自秦汉降，憯怛寻干戈。天皇操化枢，环海无惊波。永执臣妾礼，稽首心靡他。珠犀走北陆，翡翠供虞罗。王臣乘匹骊，駊騀金盘陀。朝济白藤江，暮涉富良河。白日破蛮雾，铜柱孤嵯峨。雕题睹汉仪，芭舞何傞傞。皇仨罄所宣，纡征采民哦。使君聆我词，慷慨不顾家。仆夫杖明钺，绛节拂林华。楼船下烟溆，鼓吹达海涯。
宋中诗
作者：李梦阳
朝代：明

六鹢退而飞，乃向宋都过。四海一震荡，青天白石堕。世人见此鸟，仰面忽大笑。谁知影不灭，干载落光耀。余方卧空山，闻此一长啸。
定居
作者：李梦阳
朝代：明

故业秦山北，新居梁苑西。平生一丘壑，何处竟安栖。玄豹终随雾，神龙或困泥。向来登眺梦，常绕杜陵溪。
宜春台春望
作者：李梦阳
朝代：明

古州图记见，今望临高台。人倚楚天尽，风驱湘色来。密云生晓瞑，远水上春雷。尚有干戈泪，冯轩眼倦开。
宝刀篇
作者：李梦阳
朝代：明

我有吴王双宝刀，龙鳞雪花烂照地。奉君清宴可君意，佩之十年不曾离。黄金鞶带白玉钩，出入魍魉魑魅愁。功高见款反遭怒，此物抛掷今两秋。丈夫生世轗轲亦如此，终日戚戚何为尔。
客散
作者：李梦阳
朝代：明

尊倾客自散，而我卧空林。五月凉风至，孤村细雨阴。竹萝垂野径，花草澹幽襟。梦醒闻遥唱，依稀楚凤吟。
客有欲除我东园草者诗以止之
作者：李梦阳
朝代：明

绿匝红稀可柰春，友车朋马故应频。行边莫便锄閒草，但入林园仗主人。
客有笑余霜发者走笔戏之
作者：李梦阳
朝代：明

客且尽，手中觞，不须笑我头上霜。客尽觞，且停之，听我高歌霜发词。君不见天上鸟，东跳西走不相待。又不见黄河水，万古滔滔向东海。我身不是南山松，又不是山上峰。柰何与年少争春风，斗鸡走狗倾春红。君不见昔时孔仲尼，辙环憔悴无已时。盗蹠杀人如乱麻，锦衣高寿颜回嗟。听我霜发歌，歌短情则多。轩车驷马浑等闲，何似日衔金叵罗。金叵罗，青玉案，何以赠客锦绣段，头白头白何须叹。
客至二首
作者：李梦阳
朝代：明

宛宛酒船至，依依小队过。亭于草玄近，溪比浣花多。系马穿芳树，持杯向碧萝。更谋泉上饮，无遽促鸣珂。访隐春行早，冲风野兴豪。鹿衔初出草，莺坐半开桃。一叟烟霞僻，群公位望高。浚郊元此地，今日又干旄。
客至二首·其一
作者：李梦阳
朝代：明

宛宛酒船至，依依小队过。亭于草玄近，溪比浣花多。系马穿芳树，持杯向碧萝。更谋泉上饮，无遽促鸣珂。
客至二首·其二
作者：李梦阳
朝代：明

访隐春行早，冲风野兴豪。鹿衔初出草，莺坐半开桃。一叟烟霞僻，群公位望高。浚郊元此地，今日又干旄。
客过属骤雨过
作者：李梦阳
朝代：明

鸣雷不终夕，急雹偶来同。城波静绮席，苑树生长风。雨残白日外，虹垂青雾中。为爱扬州客，留连尊酒空。
宴豫斋翁第次韵
作者：李梦阳
朝代：明

面面危楼对曲台，枝枝花树向楼开。主人不有生生意，隙地宁容长绿莱。
宿圆通寺
作者：李梦阳
朝代：明

晓发蒲亭邑，暮投石耳峰。仆夫困沾濡，山雨犹响松。兹壑况罙阻，顾望惟溟濛。幽岩托层房，豁然临猴江。竹修苞北基，岩峭垂南窗。俯观袅户萝，仰聆走檐淙。挹此暂足遣，逖想情难降。陶公有遗坟，黄子留孤踪。通止良固殊，羁缚谁为悰。坐闻吟猿瞑，秪念归思忡。
宿少林次韵
作者：李梦阳
朝代：明

万山微暝一钟鸣，古寺深秋倦客情。僧本折芦翻面壁，人非骑鹤故吹笙。寒催乱木风交响，白动虚严月自生。惭愧劳劳不成寐，丁丁卧听早樵声。
宿开先寺
作者：李梦阳
朝代：明

僧阁暮钟静，夏凉风色幽。月出照瀑布，猿啼西涧流。
宿江氏
作者：李梦阳
朝代：明

寻山累日山中宿，玉港回镳见尔家。世远楼台乔木里，族繁门巷一溪斜。深冬野竹犹风叶，细雨檐梅已冻花。惆怅哲人今异代，王峰回首碧参差。
宿江氏庄
作者：李梦阳
朝代：明

黄昏水鹳叫，沙头人迹稀。天清看月近，野阔带星微。客语喧庄犬，风灯静夜扉。持醪忽自哂，出郭每忘归。
宿苏门
作者：李梦阳
朝代：明

朝发阳武城，暮宿苏门里。卧听青山钟，遥在白云里。
寄书
作者：李梦阳
朝代：明

驿使残年发，家书向夜封。当衢惭騕袅，涉水忆芙蓉。纸短情难尽，乡遥恨易重。孤灯迟明发，寒月下疏钟。
寄兵备高佥事江
作者：李梦阳
朝代：明

三月无雨乾杀麦，六月雨多禾耳黑。长江浪高蛟龙斗，陶河鸂鶒啼清昼。此时怜君备吴越，天阴不见日与月。白衫盐徒愤风涛，我军慎勿贪仓猝。
寄内弟玉
作者：李梦阳
朝代：明

自汝林居将一月，我心不宁长惙惙。郊寒岁暮风色苦，旷野无邻天雨雪。亟欲载酒往问子，冰路难行畏跄跌。岂无轻裘与快马，玉也视之如敝幭。此道于今识者稀，劝弟宽怀慎药物。
寄别陶生
作者：李梦阳
朝代：明

青云峰下紫云生，中有花树春鸟鸣。听鸟看云一杯酒，黄尘回首万家城。
寄华韶州
作者：李梦阳
朝代：明

十年不寄一封书，索处常思万里馀。谪宦贾生元独远，抗言刘向果谁如。新符海外劳分虎，旧德明中想佩鱼。退食昔移青锁步，论文偏过省郎庐。
寄孟御史谪桂林教授
作者：李梦阳
朝代：明

长沙贾谊君仍远，南涉三湘复九疑。虎豹深山聊深雾，蛟龙得雨固须时。行藏学阁苍梧夕，鼓角夷城白发悲。怅望适荆心岂忝，飘零极海趐非垂。
寄寄庵子
作者：李梦阳
朝代：明
体裁：古风

嘤其鸣矣彼何求，天下愿识韩荆州。心倾义投神便往，万古不废江河流。张侯崛起西南裔，览辉振翮风云际。钩陈苍凉阊阖闭，排阍直谒蓬莱帝。豸冠峨峨不动绅，挺身遂作兰台宾。窃愤辛裾谓淟涊，誓与朱槛争嶙峋。巳看騕袅狭道路，复讶雕鹗卑风尘。霜飞维扬海月苦，阳行沮洳汾花春。还朝衮衣换日月，立仗正色揩星辰。行步既工马从瘦，谏草每就鸡将晨。馀力犹驰翰墨圃，先秦两汉文心苦。壮志真趫剑阁铭，幽怀缅拟归田赋。拖珠响玉岂不足，腼面徒餐竟何补。及时愿作朝阳凤，不然退与渔樵伍。予也纶竿孟诸客，心本无他众莫白。李白世人欲杀之，苏轼能诗遭贬斥。雷剑虽埋光在天，卞玉未剖终为石。垂老重逢四海清，虚名幸免诸公掷。思君欲追嵇吕驾，赠言辄践回由迹。有田负郭不饿死，且自射猎芒砀泽。
寄寄庵子
作者：李梦阳
朝代：明

嘤其鸱矣彼何求，天下愿识韩荆州。心倾义投神便往，万古不废江河流。张侯崛起西南裔，览辉振翮风云际。钩陈苍凉阊阖闭，排阍直谒蓬莱帝。豸冠峨峨不动绅，挺身遂作兰台宾。窃愤辛裾谓淟涊，誓与朱槛争嶙峋。巳看騕袅狭道路，复讶雕鹗卑风尘。霜飞维扬海月苦，阳行沮洳汾花春。还朝衮衣换日月，立仗正色揩星辰。行步既工马从瘦，谏草每就鸡将晨。馀力犹驰翰墨圃，先秦两汉文心苦。壮志真趫剑阁铭，幽怀缅拟归田赋。拖珠响玉岂不足，腼面徒餐竟何补。及时愿作朝阳凤，不然退与渔樵伍。予也纶竿孟诸客，心本无他众莫白。李白世人欲杀之，苏轼能诗遭贬斥。雷剑虽埋光在天，卞玉未剖终为石。垂老重逢四海清，虚名幸免诸公掷。思君欲追嵇吕驾，赠言辄践回由迹。有田负郭不饿死，且自射猎芒砀泽。
寄崔内史病还邺
作者：李梦阳
朝代：明

漳浦新归客，文园旧病身。乾坤金马外，杖屦碧山春。书合虞卿著，耕非桀溺伦。汉庭文赋笔，谁及茂陵臣。
寄张孟县
作者：李梦阳
朝代：明

同年多出宰，独尔得河阳。背郭围王屋，开门对北邙。词章前令掩，桃李旧花香。何日乘云起，双凫入帝乡。
寄徐子
作者：李梦阳
朝代：明

东省堂前树，南阳宅里花。春风如往日，夜月向谁家？
寄徐子
作者：李梦阳
朝代：明

徐子南游涉洞庭，楚江风浪眼冥冥。朅来振玉朝天子，忽漫传书与客星。访戴难移剡溪棹，问奇曾过子云亭。烟沙水国催春发，杨柳愁边却尽青。
寄徐子二首
作者：李梦阳
朝代：明

紫阁朝回夜，金尊月映空。秪应徐进士，遥忆李郎中。东省堂前树，南阳宅里花。春风如往日，夜月向谁家。
寄徐子二首·其一
作者：李梦阳
朝代：明

紫阁朝回夜，金尊月映空。秪应徐进士，遥忆李郎中。
寄徐子二首·其二
作者：李梦阳
朝代：明

东省堂前树，南阳宅里花。春风如往日，夜月向谁家。
寄徐编修缙
作者：李梦阳
朝代：明

题诗传语玉堂宾，想像鸣鞭散紫宸。玩弄门前金騕袅，宛如天上石麒麟。徒誇中论流人世，实有新诗泣鬼神。密勿愿先谐大轴，渔樵久巳属闲身。
寄李濂兼呈何子
作者：李梦阳
朝代：明

识汝尘埃际，飞腾步步高。许身元稷契，努力更风骚。暂亦游香署，终能夺锦袍。仲言应过数，万里两鸿毛。
寄殷伊阳二首
作者：李梦阳
朝代：明

自枉去年札，约为嵩少行。梦常飞洛水，诗屡到伊城。萝殿王乔舄，花台子晋笙。君行奋双翮，吾此学长生。可怪伊阳尹，冬来不寄诗。从怀白雪调，况逼暮云时。日落山城黑，风鸣邑树悲。身危属抚字，为尔一凄其。
寄殷伊阳二首·其一
作者：李梦阳
朝代：明

自枉去年札，约为嵩少行。梦常飞洛水，诗屡到伊城。萝殿王乔舄，花台子晋笙。君行奋双翮，吾此学长生。
寄殷伊阳二首·其二
作者：李梦阳
朝代：明

可怪伊阳尹，冬来不寄诗。从怀白雪调，况逼暮云时。日落山城黑，风鸣邑树悲。身危属抚字，为尔一凄其。
寄殷给事人歌
作者：李梦阳
朝代：明

斑鸠赋形百鸟内，化为苍鹰百鸟避。秋空万里试一击，洒毛纷纷称鹰意。回旋簸荡风沙开，海宁光清鸾凤来。天地炯炯元精回，此以赠君君毋猜。金陵虽隔黄金台，汝翊紫盖临三台。飞章御览不十日，道路阒静豺狼哀。惜昔匹马长安走，殷何徐陆皆吾友。楚姬娉婷华色并，殷生棱眉独方口。何郎短小亦不丑，仳离今各经年久。梦寐犹存上苑花，飘零寂寞西湖柳。丈夫致身贵不朽，陟要阶华亦何有。贾谊才名信早知，姚崇相位非难取。大江滚滚东北趋，群龙霜蛰鼍叫呼。汝登凤台念老夫，为我致一凤之雏。我不敢玩亦不敢狎，诚心喂饲毛羽全，使听箫韶翔舜都。
寄毛监察
作者：李梦阳
朝代：明

江汉归鸿雁，乾坤罢虎狼。薜萝吾故土，骢马尔何乡。岸树霜先赤，篱花晚自黄。向来杯酒地，台柏但苍苍。
寄水南子
作者：李梦阳
朝代：明

孤云昼阴董盆寺，回风夕电南神冈。林木飒飒起渐色，茅堂微微生嫩凉。高人北窗枕书卧，有酒谁与开尊尝。郁蒸残暑不须念，雷雨时睹苍龙翔。
寄熊御史塞上
作者：李梦阳
朝代：明

汉官持斧处，天险惜离群。塞口孤城断，峰腰细涧分。胡天秋更惨，杀气暮还云。定有忧边计，缄驰达圣君。
寄王子苏州三首
作者：李梦阳
朝代：明

独立望南天，秋空月会圆。此时一尊酒，忆尔隔婵娟。并马游燕日，孤舟去越年。断肠今万里，心折暮江前。三十乌台使，投冠竟黑头。田野是故里，江海有新舟。把酒看鸿举，开窗面虎丘。不须嘅今古，吾伴鹿麋游。旧交多鬼录，吾子独仙乡。幸自饶强健，何心说庙廊。稻输吴郡白，橘足洞庭黄。饱饭教儿女，摊书日满床。
寄王子苏州三首·其一
作者：李梦阳
朝代：明

独立望南天，秋空月会圆。此时一尊酒，忆尔隔婵娟。并马游燕日，孤舟去越年。断肠今万里，心折暮江前。
寄王子苏州三首·其三
作者：李梦阳
朝代：明

旧交多鬼录，吾子独仙乡。幸自饶强健，何心说庙廊。稻输吴郡白，橘足洞庭黄。饱饭教儿女，摊书日满床。
寄王子苏州三首·其二
作者：李梦阳
朝代：明

三十乌台使，投冠竟黑头。田野是故里，江海有新舟。把酒看鸿举，开窗面虎丘。不须嘅今古，吾伴鹿麋游。
寄王宪使二首
作者：李梦阳
朝代：明

反侧须开县，安危亦仗兵。饶山夹岸密，鄱水向秋清。部使轻裘入，馀黎里饭迎。怪来服从易，为惧靖南名。传尔提刑地，思予揽辔游。湖山不改秀，蛇虎向来忧。卖剑元能事，褰帷啻此州。范公芳未泯，亭在北山头。
寄王宪使二首·其一
作者：李梦阳
朝代：明

反侧须开县，安危亦仗兵。饶山夹岸密，鄱水向秋清。部使轻裘入，馀黎里饭迎。怪来服从易，为惧靖南名。
寄王宪使二首·其二
作者：李梦阳
朝代：明

传尔提刑地，思予揽辔游。湖山不改秀，蛇虎向来忧。卖剑元能事，褰帷啻此州。范公芳未泯，亭在北山头。
寄王生
作者：李梦阳
朝代：明

重九书新寄，他时意独伤。故山吾别久，篱菊晚谁芳。日月徒鸿雁，乾坤尚虎狼。松楸围几大，人发泪千行。
寄王赣榆
作者：李梦阳
朝代：明

自汝谪东县，朝朝看海头。书才一纸到，别巳十年周。日就晚潮落，城浮淮水流。知君负楚调，激烈向清秋。
寄程生
作者：李梦阳
朝代：明

河日淡莽莽，飘风但尘沙。阴阳为谁争，时至枯亦葩。念离伤岁穷，怀音怨途赊。彼美杳何许，孤吟弄瑶华。夜揽海门月，晨吸波上霞。苦心谁固知，延望长自嗟。浦雁回故翼，汀兰茁新芽。无负汴上约，梁园多奇花。
寄答内弟玑九日繁台见忆
作者：李梦阳
朝代：明

怅别登台逢九日，云闲水落望长安。风急愁闻木叶下，秋清泪满菊花团。临危始识交亲重，处世空嗟行路难。一勺涂鳞终放掷，九天归翼待扶抟。
寄许监察二首
作者：李梦阳
朝代：明

为问乘骢使，经春北未回。句删淇竹写，尊泛邺花开。昏晓行山外，风云每自来。不知铜雀上，临望几徘徊。初拟周三晋，何时巳百泉。吏人跳水外，骢马白杨边。坐忆孙登啸，行吟卫女篇。倒看峰不极，炎日有霜烟。
寄许监察二首·其一
作者：李梦阳
朝代：明

为问乘骢使，经春北未回。句删淇竹写，尊泛邺花开。昏晓行山外，风云每自来。不知铜雀上，临望几徘徊。
寄许监察二首·其二
作者：李梦阳
朝代：明

初拟周三晋，何时巳百泉。吏人跳水外，骢马白杨边。坐忆孙登啸，行吟卫女篇。倒看峰不极，炎日有霜烟。
寄谢卿
作者：李梦阳
朝代：明

掷笏南还尚黑头，移家西郭兴全幽。春晴定上滕王阁，日暮江平起白鸥。
寄赠佘子
作者：李梦阳
朝代：明

佘子去吾久，行藏今若何。黄山住实近，白发尔应多。身以烟霞癖，心通日月和。龟蒙元倚钓，康节竟成窝。林壑潜虬日，江湖放鹢过。乡人钦杖屦，世路笑风波。初度临萸菊，高筵敞薜萝。橘陈屈子颂，鹤拟李生歌。日落峰回色，云香客半酡。寿杯思欲把，惆怅隔三河。
寄赠内弟玉园居
作者：李梦阳
朝代：明

城市怜余独，乡居见尔稀。年华仍雪树，疾病有柴扉。烟起浦欲暝，沙寒鸿自饥。一身固不保，万事莫嗔违。
寄赠司寇林公还山
作者：李梦阳
朝代：明

徵书强逼上彤闱，退食长吟望翠微。汉室本缘三策重，门门真见二疏归。朝廷司寇元持法，天下苍生遽拂衣。趋陛履声皇念切，梦魂能复五云飞。
寄赠林都御史二首
作者：李梦阳
朝代：明

锦水啼莺起，巴山春望微。干戈满眼急，江汉一舟归。花送琴书色，霜留斧钺威。所伤豺虎乱，公也息鸥机。诸葛能安蜀，穰苴本善兵。向来优起诏，番作急流行。老益丹心壮，忧惟白发惊。秪怜川父老，涕泣挽归旌。
寄赠林都御史二首·其一
作者：李梦阳
朝代：明

锦水啼莺起，巴山春望微。干戈满眼急，江汉一舟归。花送琴书色，霜留斧钺威。所伤豺虎乱，公也息鸥机。
寄赠林都御史二首·其二
作者：李梦阳
朝代：明

诸葛能安蜀，穰苴本善兵。向来优起诏，番作急流行。老益丹心壮，忧惟白发惊。秪怜川父老，涕泣挽归旌。
寄赠玉溪子
作者：李梦阳
朝代：明

松桧不栖蝉，熊皮不上蚁。秉性死不易，斯足验人理。苟投信若饴，义交固如水。如水遐则思，若饴背乃毁。悠悠徂暑月，眷眷念君子。霍云停复飞，汾水荡而驶。山西回夕阳，皎如觏光美。徒操孤绝弦，叹息竟何以。
寄赠珙县何氏夫妇
作者：李梦阳
朝代：明

太峨西来通蜀门，泸江北接武陵源。翁姑寿比江山永，县北芙蓉似子孙。
寄赠端溪子二首
作者：李梦阳
朝代：明

叹凤世巳远，悲麟竟何为。兰蕙秘幽岩，萧艾盈路岐。君子抱明德，伤也谁复知。随流非我心，特立乃见疑。亭亭南山松，匪无霜霰摧。寒蕤但不改，孤贞常自持。智者尚高契，达人慕希声。旷世有相感，同时怅难并。烈风起玄朔，百卉忽以零。登高望所思，慨焉念徂征。鸿雁序翅飞，麋鹿呦呦鸣。为言明馨子，盍簪终有成。
寄赠端溪子二首·其一
作者：李梦阳
朝代：明

叹凤世巳远，悲麟竟何为。兰蕙秘幽岩，萧艾盈路岐。君子抱明德，伤也谁复知。随流非我心，特立乃见疑。亭亭南山松，匪无霜霰摧。寒蕤但不改，孤贞常自持。
寄赠端溪子二首·其二
作者：李梦阳
朝代：明

智者尚高契，达人慕希声。旷世有相感，同时怅难并。烈风起玄朔，百卉忽以零。登高望所思，慨焉念徂征。鸿雁序翅飞，麋鹿呦呦鸣。为言明馨子，盍簪终有成。
寄郑生二首
作者：李梦阳
朝代：明

故菊开谁对，新醪怅尔违。耳憎木叶下，心与塞鸿归。儿女催蓬鬓，家园滞綵衣。问君称庆暇，何处采山薇。节序仍黄菊，乾坤更白头。文章宁益世，衣食暂宽忧。遇客谁谈剑，思君独倚楼。远江寒细细，似有北行舟。
寄郑生二首·其一
作者：李梦阳
朝代：明

故菊开谁对，新醪怅尔违。耳憎木叶下，心与塞鸿归。儿女催蓬鬓，家园滞綵衣。问君称庆暇，何处采山薇。
寄郑生二首·其二
作者：李梦阳
朝代：明

节序仍黄菊，乾坤更白头。文章宁益世，衣食暂宽忧。遇客谁谈剑，思君独倚楼。远江寒细细，似有北行舟。
寄郑生歌
作者：李梦阳
朝代：明

南康烈风无时休，将归船滞增烦忧。空城雪埋狐兔走，十日冻合鼍河洲。庐山咫尺不得往，汝在梁园独予想。开缄叹恨东游阻，琅玕天姥春空长。
寄郭帅
作者：李梦阳
朝代：明

匡庐彭蠡两苍苍，月馆花城古豫章。谁信罢兵张宴地，夜深偏醉郭汾阳。
寄都主事穆
作者：李梦阳
朝代：明
体裁：五言绝句

江草唤愁生，思君黄鸟鸣。遥心将夜月，同满阖闾城。
寄钱户部
作者：李梦阳
朝代：明

春城鸡啼月欲没，西雁东飞迟明发。风里杨花不定飞，震泽迢迢限吴越。
寄钱水部
作者：李梦阳
朝代：明

我今在何所，牧钓睢川阳。子今在何所，飞盖临东方。高山大泽不我限，胡为日夜遥相望。鸿雁日南飞，不寄一封书。离别春草生，想思秋叶疏。朝看渤海云，暮眺沧洲月。树寒多天风，相思几时歇。
寄钱水部世恩
作者：李梦阳
朝代：明

雪时挥袂别，见雪即怀君。河馆冬难暮，沙洲晚更云。清为苍水使，静对白鸥群。昨夜寻君梦，微茫路不分。
寄陆子深二十四韵
作者：李梦阳
朝代：明

为复淹邦邑，旋仍寄海城。一看东泖月，几唤北江莺。地湿身曾健，潮諠寐果惊。乌情终急哺，骥子竟何成。踽踽形将影，沧沧弟忆兄。累朝谁直笔，四海独苍生。前汉留班史，云间挺陆衡。餐挥巨口鲙，卧听九皋鸣。方朔元金马，长门足长卿。文章会琬琰，举动必铿鍧。夜有青藜引，晨趋华盖行。数砖风禁切，视草药阶清。夙昔鄱阳使，伊余拥幰征。云霾负嵎虎，风涌骇波鲸。黯黩川原血，轰豗玉石倾。衣冠函窜突，戟剑戛摩争。即幸缄书达，犹惭虚左迎。扶摇冀奋翼，騕袅忽垂缨。混沌玄黄战，阴沉日月精。眉山亦按狱，谷口合归耕。早见羞张挚，交谗似屈平。竟陈徒愤郁，高义秪拘儜。茫渤任公钓，缑岑子晋笙。吾衰尚馀此，长啸舞霓旌。
寄陈浚
作者：李梦阳
朝代：明

借问垂双翅，何时奋一飞。黄金不易就，黑发渐应稀。山雪骑驴出，江风捲钓归。所嗟冠盖地，独尔薜萝衣。
寄顾台州二首
作者：李梦阳
朝代：明

巾山何似岘山游，云岛长和海色幽。定有儿童笑山简，君今孰与郑台州。怪尔分符坐赤城，东南遥见海霞生。梅开莫寄西来使，春到烦求碧玉精。
寄顾台州二首·其一
作者：李梦阳
朝代：明

巾山何似岘山游，云岛长和海色幽。定有儿童笑山简，君今孰与郑台州。
寄顾台州二首·其二
作者：李梦阳
朝代：明

怪尔分符坐赤城，东南遥见海霞生。梅开莫寄西来使，春到烦求碧玉精。
寄题孤氏苕溪草堂孙是时始有婚事
作者：李梦阳
朝代：明

苕溪之傍何者丘，几时自卜林塘幽。巳闻宽田足放鹤，曾否馀钱兼买舟。狎人鸂鶒元成偶，近槛芙蓉故并头。尘世要留风格在，东南聊作醉乡游。
寄题陇州阎氏林亭
作者：李梦阳
朝代：明

出处信不易，卜筑岂在远。闻君壮年日，颇此遂仰偃。创基倚北阜，开窗面层巘。杂树莽蓊蔚，长流激清浅。迹异愿不隔，路阻日遂晚。愉悦各殊趣，幽意不逮显。春风翻深谷，袅袅葛叶展。代耕与灌园，垂老付所遣。
寄题高子君山别业二首
作者：李梦阳
朝代：明

一山背城起，万古号为君。秀揽江心月，雄吞海面云。金陵通地脉，玉港发人文。羡彼投簪客，中年卧紫氛。季札坟边业，春申邑后山。一江平展镜，两港曲成环。不雨云烟拥，长春草木斑。隐君梯万丈，倘许世人攀。
寄题高子君山别业二首·其一
作者：李梦阳
朝代：明

一山背城起，万古号为君。秀揽江心月，雄吞海面云。金陵通地脉，玉港发人文。羡彼投簪客，中年卧紫氛。
寄题高子君山别业二首·其二
作者：李梦阳
朝代：明

季札坟边业，春申邑后山。一江平展镜，两港曲成环。不雨云烟拥，长春草木斑。隐君梯万丈，倘许世人攀。
寄鲍宇
作者：李梦阳
朝代：明

愧我夷门草堂寂，种菊芜秽生蓬蒿。尔家华堂近江浒，开花烂熳秋云高。去年此日同为客，今年对菊遥相忆。黄山练水在何处，独倚南窗望南国。
寄鲍崇儒
作者：李梦阳
朝代：明

去日犹零雪，庭葵遽复花。新诗谁和汝，久客自成家。水国乾侵夏，田风莽带沙。长淮日易暮，珍重早栖鸦。
寄黄子广东
作者：李梦阳
朝代：明

昨游梅岭畔，翘望岭南云。恰属梅黄日，何由攀赠君。
对菊怀邻菊子三首
作者：李梦阳
朝代：明

旧种寒株傍吹台，重阳今岁不曾开。遥思烂熳还怜汝，欲比馨香恐见猜。睡起今晨看菊花，霜枝冷蕊忽参差。非时未必输桃李，三径遥怜是一家。尔家堂阁皆邻菊，秋玉满地黄金钱。不信菊州能暑热，直将花蕊破霜天。
对菊怀邻菊子三首·其一
作者：李梦阳
朝代：明

旧种寒株傍吹台，重阳今岁不曾开。遥思烂熳还怜汝，欲比馨香恐见猜。
对菊怀邻菊子三首·其三
作者：李梦阳
朝代：明

尔家堂阁皆邻菊，秋玉满地黄金钱。不信菊州能暑热，直将花蕊破霜天。
对菊怀邻菊子三首·其二
作者：李梦阳
朝代：明

睡起今晨看菊花，霜枝冷蕊忽参差。非时未必输桃李，三径遥怜是一家。
寺
作者：李梦阳
朝代：明

不睹空王宇，谁兴浩劫心。散花疑白象，布地果黄金。水雾飞梁洒，夕阳迥殿阴。独嗤簪绂客，游赏托云林。
寺前秋泛限韵
作者：李梦阳
朝代：明

返照孤城落木中，尽船秋水坐来空。影涵楼阁人齐过，香引蒹葭路转通。云气袭樽温复冷，笛声将柂北还东。不须预问天边月，波上馀霞闪闪红。
寺游别熊子四首
作者：李梦阳
朝代：明

天地固常尔，遇之情不同。但看摇夏树，何似飞秋逢。古来怨离人，岂必穷与通。默默两无语，坐披琳殿风。夕风起凉阁，入耳松搣搣。当此佳胜区，谁忍遽离析。篇鹳戛戛鸣，萝翠满衣席。异时冠盖场，倘忆幽赏迹。散眸七宝地，觞尔孤云台。一望碧云合，四面清风来。流影荡我前，炎树生秋哀。一笑问天地，劫灰安在哉。独立台上阁，俯兹城下湖。为问黄金鱼，径尺今有无。愚者人尽笑，贤之乃谤诬。二者吾适从，不如乘海桴。
寺游别熊子四首·其一
作者：李梦阳
朝代：明

天地固常尔，遇之情不同。但看摇夏树，何似飞秋逢。古来怨离人，岂必穷与通。默默两无语，坐披琳殿风。
寺游别熊子四首·其三
作者：李梦阳
朝代：明

散眸七宝地，觞尔孤云台。一望碧云合，四面清风来。流影荡我前，炎树生秋哀。一笑问天地，劫灰安在哉。
寺游别熊子四首·其二
作者：李梦阳
朝代：明

夕风起凉阁，入耳松搣搣。当此佳胜区，谁忍遽离析。篇鹳戛戛鸣，萝翠满衣席。异时冠盖场，倘忆幽赏迹。
寺游别熊子四首·其四
作者：李梦阳
朝代：明

独立台上阁，俯兹城下湖。为问黄金鱼，径尺今有无。愚者人尽笑，贤之乃谤诬。二者吾适从，不如乘海桴。
寿兄图歌
作者：李梦阳
朝代：明

猗嗟我凤生三雏，二雏成立少者殂。为巢抱卵两不易，自挺独立身羁孤。兄既躬耕浊河岸，弟亦塌翅青云途。儿长女大愿各足，鸡肥酒熟时相呼。仲氏吹篪埙者伯，兄今六十我半百。敢言意气激隤俗，要使纷纷睹标格。大梁张路固好手，湖州生绢照眼白。当堂掉臂扫丹墨，倏忽老面开生色。盘松葳蕤杂花远，云屏石几文茵软。灵芝底出琅玕瓶，蟠桃突磊琉璃椀。鹤行昂藏疑欲啄，复缀山麋意逾宛。大公乌纱微俯身，中心爱弟爱复亲。次公氅服青罗巾，傍兄袛顺情性真。壶陈爵设即未举，俨如酬劝言辞谆。其言伊何怀二人，飘风烈烈吹三秦。衔悽西望道路阻，高丘莽杳狐兔邻。又如自叙伤夙昔，衰暮安宁思苦辛。季冬十日兄生日，今日天开皎日出。长裾珠履坐上满，剥羜椎牛酒盈室。此时此图挂之壁，观者嗟咨黯如失。二公揖逊恰相向，回看乃在画图上。骨法形神各不疑，舆台缉御俱惆怅。逶迤拂拭诸欲动，展转顾惜嗟宗匠。瓶中梅菊谁致女，倒映芝挑故相荡。韡灼真回绮席春，芳香解溢金罍鬯。兄今健饭犹廉颇，丹砂我炼寻黄婆。复闻张生善山水，买绢请扫青嵯峨。嵯峨一扫一千幅，一年一幅南山歌。
寿兄图歌
作者：李梦阳
朝代：明
体裁：古风

猗嗟我凤生三雏，二雏成立少者殂。为巢抱卵两不易，自挺独立身羁孤。兄既躬耕浊河岸，弟亦塌翅青云途。儿长女大愿各足，鸡肥酒熟时相呼。仲氏吹篪埙者伯，兄今六十我半百。敢言意气激隤俗，要使纷纷睹标格。大梁张路固好手，湖州生绢照眼白。当堂掉臂扫丹墨，倏忽老面开生色。盘松葳蕤杂花远，云屏石几文茵软。灵芝底出琅玕瓶，蟠桃突磊琉璃碗。鹤行昂藏疑欲啄，复缀山麋意逾宛。大公乌纱微俯身，中心爱弟爱复亲。次公氅服青罗巾，傍兄袛顺情性真。壶陈爵设即未举，俨如酬劝言辞谆。其言伊何怀二人，飘风烈烈吹三秦。衔悽西望道路阻，高丘莽杳狐兔邻。又如自叙伤夙昔，衰暮安宁思苦辛。季冬十日兄生日，今日天开皎日出。长裾珠履坐上满，剥羜椎牛酒盈室。此时此图挂之壁，观者嗟咨黯如失。二公揖逊恰相向，回看乃在画图上。骨法形神各不疑，舆台缉御俱惆怅。逶迤拂拭诸欲动，展转顾惜嗟宗匠。瓶中梅菊谁致女，倒映芝挑故相荡。韡灼真回绮席春，芳香解溢金罍鬯。兄今健饭犹廉颇，丹砂我炼寻黄婆。复闻张生善山水，买绢请扫青嵯峨。嵯峨一扫一千幅，一年一幅南山歌。
寿歌二首
作者：李梦阳
朝代：明

沙溪三月杜兰香，锦浪千层碧玉光。胜日宾筵开玳瑁，槛花飞入万年觞。门对黄山第几峰，翩翩白鹤舞青松。玉童来授轩辕诀，素女邀乘赤色龙。
寿歌二首·其一
作者：李梦阳
朝代：明

沙溪三月杜兰香，锦浪千层碧玉光。胜日宾筵开玳瑁，槛花飞入万年觞。
寿歌二首·其二
作者：李梦阳
朝代：明

门对黄山第几峰，翩翩白鹤舞青松。玉童来授轩辕诀，素女邀乘赤色龙。
射潮引
作者：李梦阳
朝代：明

钱塘八月潮水来，蛟龙奋怒涛为雷。天旋地拆不可止，此中云有鸱夷子。何不张尔弓挟尔矢，射杀鸱夷潮可止。君不见潮水年年八月来，万努射潮终不回。
将归篇
作者：李梦阳
朝代：明

对面有乖绝，千里长相思。登高望来车，入门赋将归。惊风何飘飘，兽兔莽间啼。群鸟各有趋，他乡难独依。独依令人惑，悠悠浮云驰。悠悠尚可道，霜露陨百草。
将至安仁
作者：李梦阳
朝代：明

安仁古岸叉河滨，细柳浓烟密弄春。花发北山翻盗贼，眼昏南国且风尘。盘涡浴鹭缘谁喜，下濑双帆他自亲。破浪会看风万里，采薇应许毕闲身。
将赴南邑借丘长公巾车
作者：李梦阳
朝代：明

北游情未敛，初吉复南骛。积疴畏登涉，怛焉惮修路。控衔力不任，执绥性有慕。愿蹈高贤辙，惧枉邯郸步。谅兹无憾心，庶慰车中顾。
将赴江西寄别殷伊阳明府
作者：李梦阳
朝代：明

引年岂必老，求志不在奇。曰余逾壮龄，遭斥还山栖。事与北门合，迹拟东陵齐。灭音谢人徒，四暑忽逮兹。向平果遗荣，谢安终徇时。讵意值嘉运，末照及葵藜。简书下我庐，急遽谁得辞。迢迢江西帆，别当首夏期。束装逐流潮，改服团炎飔。情郁为念故，寄重惭余卑。虞弦改自调，孔铎湮谁持。江汉诚暂浮，匡庐宁久羁。返贞意巳坚，抒怀告心知。
小园花发谭刘二君订游涉夏始至席上三首
作者：李梦阳
朝代：明

尚有春留赏，无言客过迟。砌红残芍药，园绿半荼縻。邂逅情真倍，追随酒莫辞。有怀君尽放，得意是佳期。缱绻杯侵夜，迂徐月转庭。醉寻松影立，凉爱竹风听。老去朋情恕，年来世事经。玉绳天历历，谁识少微星。涉夏榴能绽，深更客尚游。群行逢树问，独立为花留。就月还移席，呼儿重洗瓯。醉眸横北斗，曙角起城头。
小园花发谭刘二君订游涉夏始至席上三首·其一
作者：李梦阳
朝代：明

尚有春留赏，无言客过迟。砌红残芍药，园绿半荼縻。邂逅情真倍，追随酒莫辞。有怀君尽放，得意是佳期。
小园花发谭刘二君订游涉夏始至席上三首·其三
作者：李梦阳
朝代：明

涉夏榴能绽，深更客尚游。群行逢树问，独立为花留。就月还移席，呼儿重洗瓯。醉眸横北斗，曙角起城头。
小园花发谭刘二君订游涉夏始至席上三首·其二
作者：李梦阳
朝代：明

缱绻杯侵夜，迂徐月转庭。醉寻松影立，凉爱竹风听。老去朋情恕，年来世事经。玉绳天历历，谁识少微星。
小燕
作者：李梦阳
朝代：明

小燕群腾垒，朝游夕每归。踏枝摇复稳，疑路上还飞。日月销黄口，风云长黑衣。吾家庐室隘，好向玉楼依。
小至
作者：李梦阳
朝代：明

日为众阳宗，来往成谢代。来之生万物，往以告成岁。亭亭羲和驾，建此南飞旆。双龙服偃蹇，流云翼其外。和风卷冻雾，重阴飒无赖。枢知化工斡，冥与天意会。大君肃嘉礼，君子幸亨迈。谁能助新阳，为我激灵籁。
小至
作者：李梦阳
朝代：明

连年至日多暄暖，不似今年暖更饶。脉脉水泉元自动，微微云物向人遥。即防腊意传梅蕊，更遣风光媚柳条。便可抽身解簪组，且谋春事件渔樵。
小至后寄甥嘉推官
作者：李梦阳
朝代：明

隔县经秋汝面难，好音为郡舅心宽。三河雁起沙先暮，四海阳回雪尚寒。莱竹召棠他日事，石渠金马向来官。公馀定有寻幽兴，莫惜新篇寄我看。
小至喜康状元弟河路过赍其兄书见示
作者：李梦阳
朝代：明

侵晓书云云四生，向昏濛雨散孤城。敲门怪尔关西使，匹马缘谁淮上行。扳柳美梅今日事，望乡怀友百年情。传言且共阳回喜，天意分明欲太平。
小雀
作者：李梦阳
朝代：明

黄口青条上，翩翩索哺频。解飞犹趁母，真性不疑人。裂鼎有菹待，宜城弹射巡。野田禾黍遍，何处不宜身。
小鹊
作者：李梦阳
朝代：明

檐际翻翻鸟，将雏唶唶行。搅眠真懊恼，传喜不分明。化印何年就，填河几日平。徒然盛生息，群噪每能晴。
少传西涯相公六十寿诗三十八韵
作者：李梦阳
朝代：明

龙马千年会，崧高万古神。负图曾翊圣，间气又生申。颖拔元无敌，清修况绝伦。生来近日月，龆龀上星辰。怀橘休前辈，探镮秪后身。早承金马诏，竟冠玉堂宾。讲幄时沾醉，宫坊数赐珍。文章班马则，道术孟颜醇。绝艺邕斯上，高情颉籀邻。一挥惊霹雳，只字破风尘。绚练王侯宅，苍茫海岳滨。幽劖光沕窟，巨榜照嶙峋。星灿将军碣，云垂学士珉。崖题半吴楚，墨刻遍斋秦。振鹭天衢丽，登龙野服臻。诸生弥济济，夫子益循循。江汉谁堪濯，桃梅自有春。空传马融帐，真慕介休巾。忆昔逢先庙，援公辅大钧。至人虚密勿，君子以经纶。商鼎调和切，虞庭吁咈频。八方生气象，万物荷陶甄。日晏离黄阁，鸡鸣侍紫宸。？分紫驼背，袍锡锦麒麟。顾命留元弼，今星礼旧臣。屹然匡社稷，公论在朝绅。鹑首星躔徙，龙飞岁序新。风云回甲子，天地庆兹辰。却老形如鹤，忧时鬓若银。含悽麾贺客，雅志为蒸民。愚也蓬蒿士，萧条塞鄙人。猥蒙嘘弱羽，从此跃涂鳞。原宪终多病，彭宣晚见亲。临洋徒叹惋，学步转邅迍。宝绘开蓬岛，青歌颂大椿。微涓宁溢海，撮土讵增岷。古意同如此，中怀托具陈。愿为金石楫，永永济迷津。
少传西涯相公六十寿诗三十八韵
作者：李梦阳
朝代：明
体裁：五言排律

龙马千年会，崧高万古神。负图曾翊圣，间气又生申。颖拔元无敌，清修况绝伦。生来近日月，龆龀上星辰。怀橘休前辈，探镮秪后身。早承金马诏，竟冠玉堂宾。讲幄时沾醉，宫坊数赐珍。文章班马则，道术孟颜醇。绝艺邕斯上，高情颉籀邻。一挥惊霹雳，只字破风尘。绚练王侯宅，苍茫海岳滨。幽劖光沕窟，巨榜照嶙峋。星灿将军碣，云垂学士珉。崖题半吴楚，墨刻遍斋秦。振鹭天衢丽，登龙野服臻。诸生弥济济，夫子益循循。江汉谁堪濯，桃梅自有春。空传马融帐，真慕介休巾。忆昔逢先庙，援公辅大钧。至人虚密勿，君子以经纶。商鼎调和切，虞庭吁咈频。八方生气象，万物荷陶甄。日晏离黄阁，鸡鸣侍紫宸。�分紫驼背，袍锡锦麒麟。顾命留元弼，今星礼旧臣。屹然匡社稷，公论在朝绅。鹑首星躔徙，龙飞岁序新。风云回甲子，天地庆兹辰。却老形如鹤，忧时鬓若银。含悽麾贺客，雅志为蒸民。愚也蓬蒿士，萧条塞鄙人。猥蒙嘘弱羽，从此跃涂鳞。原宪终多病，彭宣晚见亲。临洋徒叹惋，学步转邅迍。宝绘开蓬岛，青歌颂大椿。微涓宁溢海，撮土讵增岷。古意同如此，中怀托具陈。愿为金石楫，永永济迷津。
少年行
作者：李梦阳
朝代：明

渔阳突骑幽并儿，弯弓射猎南山陲。横行未遂为人下，意气凭何结主知。
少年行
作者：李梦阳
朝代：明

白马白如雪，银鞍耀明月。骑出青云楼，挥鞭向金阙。自言事武皇，出身为椒房。结交乐通侯，擅名斗鸡场。尚主复赐第，轩盖一何光。被酒过都市，杀人如剪蒿。左殪南山虎，右斩北溟鳌。昨朝兵符至，单于寇临洮。奋身出玉门，杀马衅宝刀。横行万馀里，叱咤威风起。夺马贰师城，长揖见天子。调笑大将军，醉骂柱下史。生憎汉相如，白首文园里。
少林寺
作者：李梦阳
朝代：明

林深谷暝客子入，钟鸣叶落秋山空。烟云细袅石涧底，峦岫乱积松窗中。唐碑汉碣藓字剥，虎啼猿啸萝灯红。独坐悠悠息尘想，少室影下月出东。
屯田二首
作者：李梦阳
朝代：明

叶落归故根，孤云有时还。凶年闾里尽，谁门今幸全。全者自何归，皮肤半不完。百租丛其身，欲诉谁见怜。吾家十八军，独我犹从战。昨当战交河，左髀贯双箭。本不识犁锄，况复千亩租。三诉吏不语，锁颈投囹圄。日落苍天昏，奔驰吏下屯。扬言科打使，论丁不论门。老军出听卯，老妇吞声言。边城寡机杼，耕种育儿孙。诛求馀粒尽，竭力豢孤豚。昨当总管来，宰剥充盘餐。言既复长号，吏去收他村。
屯田二首·其一
作者：李梦阳
朝代：明

叶落归故根，孤云有时还。凶年闾里尽，谁门今幸全。全者自何归，皮肤半不完。百租丛其身，欲诉谁见怜。吾家十八军，独我犹从战。昨当战交河，左髀贯双箭。本不识犁锄，况复千亩租。三诉吏不语，锁颈投囹圄。
屯田二首·其二
作者：李梦阳
朝代：明

日落苍天昏，奔驰吏下屯。扬言科打使，论丁不论门。老军出听卯，老妇吞声言。边城寡机杼，耕种育儿孙。诛求馀粒尽，竭力豢孤豚。昨当总管来，宰剥充盘餐。言既复长号，吏去收他村。
山中
作者：李梦阳
朝代：明

山中雨乍歇，一夜瑶草长。风吹翠岩竹，下应石濑响。时来展书坐，悠悠绝尘想。
山夜
作者：李梦阳
朝代：明

孤月上东岫，白鹤激秋泪。凉风振溪壑，林影飒摇泄。山居本深静，夜气复澄霁。冥心向千古，眇焉托真契。
山行见梅
作者：李梦阳
朝代：明

长至山行梅不迟，攀条触雨益垂垂。云暗野桥直独见，岁寒蜂蝶敢相欺。时心巳抱调？实，久色难销傲雪姿。愁在不缘乡国乱，白头心事本同期。
山行见梅
作者：李梦阳
朝代：明
体裁：七言律诗

长至山行梅不迟，攀条触雨益垂垂。云暗野桥直独见，岁寒蜂蝶敢相欺。时心巳抱调�实，久色难销傲雪姿。愁在不缘乡国乱，白头心事本同期。
山阁
作者：李梦阳
朝代：明

凭阑橘树浑铺地，阁背青山前对楼。既来谁耐檐泉聒，卸却长槽莫放流。
岁晏行
作者：李梦阳
朝代：明

岁晏幽阴积，寒霖夕馆空。浮云起城阙，浩眇安可穷。悠扬横太虚，回薄蔽鸿蒙。我有一丛兰，种之良亦难。飘风忽来吹，零露苦相残。劝君留此草，萧艾不可宝。
岁暮
作者：李梦阳
朝代：明

轩坐意悄悄，感此岁年暮。一气有肃杀，昊天纵霜露。衰容摇万物，日月立复度。赤骥初长成，自谓中君御。扬鞭过都市，万马不敢步。天寒草萧瑟，侧塞在中路。良辰不再至，我发忽巳素。不见古贤达，尽被名所误。沉吟惜蟋蟀，延伫羡鸥鹭。终然托远适，馀者岂足顾。
岁暮五首
作者：李梦阳
朝代：明

万木萧萧俱岁暮，疏梅修竹可怜风。三河晴雪飞鸿里，四海孤城返照中。白首园林惟阒寂，紫尘车马自开通。谁堪物序惊前事，况复冯高数废宫。临除弦管益纷纷，考鼓撞钟处处闻。蜀锦越罗连夜制，綵蛾花胜逼年分。流传自是豪华地，怅望能堪日暮云。泽草芊芊巳新色，雁南犹起北风群。堂北融泥云气生，堂南枯树两禽鸣。冰霜眼过风须转，岁月心悬老自惊。辞腊酒怜比舍馈，迎春花欲上阶明。壮图回首今迟暮，点检应挨笑拂缨。叹往嗟来秪自痴，未衰那即鬓如丝。同朝鹓鹭云霄隔，故国松楸道路疑。园草唤愁偏勃勃，槛梅偷腊故垂垂。端居寂寞无双蒂，强食栖迟有一枝。岁当癸酉庐山曲，冬尽扁舟记独栖。湖海合冰龙尽立，溪林压雪虎时啼。阴阳晴晦双过鸟，南北行藏一杖藜。今日中原对河岳，暮云回首楚江西。
岁暮五首·其一
作者：李梦阳
朝代：明

万木萧萧俱岁暮，疏梅修竹可怜风。三河晴雪飞鸿里，四海孤城返照中。白首园林惟阒寂，紫尘车马自开通。谁堪物序惊前事，况复冯高数废宫。
岁暮五首·其三
作者：李梦阳
朝代：明

堂北融泥云气生，堂南枯树两禽鸣。冰霜眼过风须转，岁月心悬老自惊。辞腊酒怜比舍馈，迎春花欲上阶明。壮图回首今迟暮，点检应挨笑拂缨。
岁暮五首·其二
作者：李梦阳
朝代：明

临除弦管益纷纷，考鼓撞钟处处闻。蜀锦越罗连夜制，綵蛾花胜逼年分。流传自是豪华地，怅望能堪日暮云。泽草芊芊巳新色，雁南犹起北风群。
岁暮五首·其五
作者：李梦阳
朝代：明

岁当癸酉庐山曲，冬尽扁舟记独栖。湖海合冰龙尽立，溪林压雪虎时啼。阴阳晴晦双过鸟，南北行藏一杖藜。今日中原对河岳，暮云回首楚江西。
岁暮五首·其四
作者：李梦阳
朝代：明

叹往嗟来秪自痴，未衰那即鬓如丝。同朝鹓鹭云霄隔，故国松楸道路疑。园草唤愁偏勃勃，槛梅偷腊故垂垂。端居寂寞无双蒂，强食栖迟有一枝。
岁暮四篇
作者：李梦阳
朝代：明

天霜草枯风波涛，思心恐惧贤心劳。群聚饥兽野鸣号，高飞路逆鸿嗷嗷。有狐河梁閒且得，冰行绥绥柰尔曹。百骑横矛自提刀，我军菜色马猬毛。谁谓河广不容舠，北旗猎猎风黄蒿。可怜十羊杭一虎，尘沙暗河暮淮浦。长风烈烈吹山寒，有松瑟瑟山之端。铺蕤布荫芘小草，霜势雪力莫可干。皋兰畹蕙日摧陨，美而不遇良可叹。枯蓬飞沙原野昏，律穷物惨生意存。尚夕气严扃我门，霜白月冻啼夜鹍。围炉煨芋啖浊酒，有话细与妻儿论。
岁暮四篇·其一
作者：李梦阳
朝代：明

天霜草枯风波涛，思心恐惧贤心劳。群聚饥兽野鸣号，高飞路逆鸿嗷嗷。有狐河梁閒且得，冰行绥绥柰尔曹。
岁暮四篇·其三
作者：李梦阳
朝代：明

长风烈烈吹山寒，有松瑟瑟山之端。铺蕤布荫芘小草，霜势雪力莫可干。皋兰畹蕙日摧陨，美而不遇良可叹。
岁暮四篇·其二
作者：李梦阳
朝代：明

百骑横矛自提刀，我军菜色马猬毛。谁谓河广不容舠，北旗猎猎风黄蒿。可怜十羊杭一虎，尘沙暗河暮淮浦。
岁暮四篇·其四
作者：李梦阳
朝代：明

枯蓬飞沙原野昏，律穷物惨生意存。尚夕气严扃我门，霜白月冻啼夜鹍。围炉煨芋啖浊酒，有话细与妻儿论。
岁暮夜怀寄友二首
作者：李梦阳
朝代：明

梁客梁甫吟，北风号沙林。连山激湍波，海气结愁阴。虽持一杯酒，而有万古心。越鸟不巢燕，代马不恋越。天明太行雪，霜冻洛门月。飒飒湘流深，冥冥苍梧隔。逝矣徒离忧，芳兰为谁结。岁穷长年悲，越吟游子思。寒风起枯杨，夕坐知天霜。落星动海白，飞沙吹云黄。萧萧孤蓬转，万里何超缅。沉吟卷道帙，恻怆泪如霰。入河讨沉沦，蹈海事游衍。传书寄麻姑，与尔期相见。
岁暮夜怀寄友二首·其一
作者：李梦阳
朝代：明

梁客梁甫吟，北风号沙林。连山激湍波，海气结愁阴。虽持一杯酒，而有万古心。越鸟不巢燕，代马不恋越。天明太行雪，霜冻洛门月。飒飒湘流深，冥冥苍梧隔。逝矣徒离忧，芳兰为谁结。
岁暮夜怀寄友二首·其二
作者：李梦阳
朝代：明

岁穷长年悲，越吟游子思。寒风起枯杨，夕坐知天霜。落星动海白，飞沙吹云黄。萧萧孤蓬转，万里何超缅。沉吟卷道帙，恻怆泪如霰。入河讨沉沦，蹈海事游衍。传书寄麻姑，与尔期相见。
岘山
作者：李梦阳
朝代：明

大名终不灭，堕泪此山碑。后进才非乏，风流尔足师。古堂阴汉水，新路改城池。回首隆中接，秋云两处垂。
崖松行
作者：李梦阳
朝代：明

峭石嵷巃木相樛，孤松拄日崖光幽。朔风北来霜雪暗，山深草黄途路修。此时亭亭见松意，排空柯干流云气。大厦倾时梁栋急，君看此物终难弃。
己巳守岁
作者：李梦阳
朝代：明

穷年岂办椒花颂，守岁真贪行叶杯。天下风尘难即料，夜中星斗直须回。伤心蜀汉新戎马，触目中原半草莱。饮罢空庭聊独立，五更春角动城哀。
已卯元日内弟玑见过二首
作者：李梦阳
朝代：明

内弟元朝过，柴门午一开。柏尊吾足办，椒颂尔须裁。天地冰霜变，江湖日月催。鬓毛斑欲甚，谁忍复春来。汝今年四十，而我八年多。世路怜书剑，生涯笑薜萝。游将花并放，醉拟鸟同歌。莫问朝元日，伤心是玉珂。
已卯元日内弟玑见过二首·其一
作者：李梦阳
朝代：明
体裁：五言律诗

内弟元朝过，柴门午一开。柏尊吾足办，椒颂尔须裁。天地冰霜变，江湖日月催。鬓毛斑欲甚，谁忍复春来。
已卯元日内弟玑见过二首·其二
作者：李梦阳
朝代：明
体裁：五言律诗

汝今年四十，而我八年多。世路怜书剑，生涯笑薜萝。游将花并放，醉拟鸟同歌。莫问朝元日，伤心是玉珂。
已卯立春
作者：李梦阳
朝代：明
体裁：七言律诗

律穷寒极有今日，斗转天回还此春。雪拥竹根旋自湿，风来人面霎堪亲。曾游舟楫思南国，未返旌旗望北辰。漫惜物华番覆盏，几挥生菜欲沾巾。
巳丑五日
作者：李梦阳
朝代：明

往岁沾宫扇，含香拜玉墀。只今飘白发，刈麦向东菑。树树鸣蜩日，家家望雨时。万方多难意，谁达圣明知。
巳丑八月京口逢五岳山人
作者：李梦阳
朝代：明

夜雨清池馆，晨光散石林。一舟相过日，千里独来心。树拥江声断，潮生山气阴。异时怀旧意，应比未逢深。
巳卯元夕
作者：李梦阳
朝代：明

此夜门还闭，中天月自看。春催桂应发，雪映兔犹寒。儿女添镫闹，邻家品笛残。少时思可笑，走马向更阑。
市汊夜泊
作者：李梦阳
朝代：明

此夜章江月，无端照独舟。人生真梗泛，岁暮且帆游。腊逼寒灯焰，波吞霁雪流。坐吟风雁起，渔笛满前洲。
师旷歌二首 其一 玄鹤歌
作者：李梦阳
朝代：明

宫筵肆兮哀弦拊，玄鹤降兮鸣且舞。呼烟侣兮啸云友，谁能为此师旷子。
师旷歌二首 其二 白云歌
作者：李梦阳
朝代：明

招白云兮会天鬼，两冥冥兮风不止。君好音兮徒自苦，民悲嗟兮离弃女。
师旷歌二首·玄鹤歌
作者：李梦阳
朝代：明

宫筵肆兮哀弦拊，玄鹤降兮鸣且舞。呼烟侣兮啸云友，谁能为此师旷子。招白云兮会天鬼，两冥冥兮风不止。君好音兮徒自苦，民悲嗟兮离弃女。
帝乙
作者：李梦阳
朝代：明

帝乙归元岁，沩汭降高秋。白雾凌苍璧，文烟结綵楼。枫陌三公引，云衢六马游。行当瞻月驭，伫想咏河洲。黄衢会日月，紫气悬阴阳。冉冉神龙下，英英朱凤翔。兰烟凝玉阁，桂月满金堂。礼元歆九庙，德巳合无疆。桂宫新降驭，蚕室烂生氛。曳绨成汉业，采葛相周文。会奉重轮日，先胆五色云。秋明天路夕，瑞雨碧氤氲。
帝乙 黄衢二首 其二
作者：李梦阳
朝代：明
体裁：古风

黄衢会日月，紫气悬阴阳。冉冉神龙下，英英朱凤翔。兰烟凝玉阁，桂月满金堂。礼元歆九庙，德巳合无疆。
帝乙·其一
作者：李梦阳
朝代：明

帝乙归元岁，沩汭降高秋。白雾凌苍璧，文烟结綵楼。枫陌三公引，云衢六马游。行当瞻月驭，伫想咏河洲。
帝乙·其三
作者：李梦阳
朝代：明

桂宫新降驭，蚕室烂生氛。曳绨成汉业，采葛相周文。会奉重轮日，先胆五色云。秋明天路夕，瑞雨碧氤氲。
帝京篇十首
作者：李梦阳
朝代：明

古时灞水即芦沟，今代车书似水流。日间五色龙文气，天上春开五凤楼。渔阳北塞古风沙，二月春风万柳斜。蓟门转作长安苑，燕桃开出五陵花。慷慨燕云十六州，天门北极帝星头。胡尘一洗桑乾净，荬载朝宗四海流。山作青龙左右盘，扶桑西影拂桑乾。日月光华朝万国，天留北海作长安。天皇按剑拂金鞍，饮马追胡翰海乾。归来并立擎天柱，不数刘家承露盘。胡后妆楼换上阳，春风珠箔舞垂杨。半夜开城归万马，至今迷失几鸳鸯。今朝望海海云生，五色云中白玉城。金陵巧接盘龙势，南北何如汉二京。塞上星飞化羽林，鼓音咸作管箫音。将军把剑闻鸡舞，玉女朱楼学凤吟。高鼻胡奴入汉关，皂旗千队射雕还。君看万古昏星月，洗出中华叠翠山。自从黄帝破蚩尤，涿鹿云黄黑帝愁。盘石果然为碣石，幽州常作帝王州。
帝京篇十首·其一
作者：李梦阳
朝代：明

古时灞水即芦沟，今代车书似水流。日间五色龙文气，天上春开五凤楼。
帝京篇十首·其七
作者：李梦阳
朝代：明

今朝望海海云生，五色云中白玉城。金陵巧接盘龙势，南北何如汉二京。
帝京篇十首·其三
作者：李梦阳
朝代：明

慷慨燕云十六州，天门北极帝星头。胡尘一洗桑乾净，荬载朝宗四海流。
帝京篇十首·其九
作者：李梦阳
朝代：明

高鼻胡奴入汉关，皂旗千队射雕还。君看万古昏星月，洗出中华叠翠山。
帝京篇十首·其二
作者：李梦阳
朝代：明

渔阳北塞古风沙，二月春风万柳斜。蓟门转作长安苑，燕桃开出五陵花。
帝京篇十首·其五
作者：李梦阳
朝代：明

天皇按剑拂金鞍，饮马追胡翰海乾。归来并立擎天柱，不数刘家承露盘。
帝京篇十首·其八
作者：李梦阳
朝代：明

塞上星飞化羽林，鼓音咸作管箫音。将军把剑闻鸡舞，玉女朱楼学凤吟。
帝京篇十首·其六
作者：李梦阳
朝代：明

胡后妆楼换上阳，春风珠箔舞垂杨。半夜开城归万马，至今迷失几鸳鸯。
帝京篇十首·其十
作者：李梦阳
朝代：明

自从黄帝破蚩尤，涿鹿云黄黑帝愁。盘石果然为碣石，幽州常作帝王州。
帝京篇十首·其四
作者：李梦阳
朝代：明

山作青龙左右盘，扶桑西影拂桑乾。日月光华朝万国，天留北海作长安。
平坡寺
作者：李梦阳
朝代：明

西山万佛宇，烂若舒锦锈。平坡凭风迥，突出众山右。宫阁因岩坳，面势巧相就。百里见琉璃，截嵲戴云构。朋游探绝迹，杪秋历群岫。得此目力展，恍疑出氛囿。仰看北斗逼，俯恐东海溜。雄压香山丽，阔掩望湖秀。落木响岩牖，寒岚染衣袖。延缅古今拜，伫立悲慨凑。盛叶虑反始，危基有倾仆。千载谁复临，逆想蓬蒿茂。
幽兰
作者：李梦阳
朝代：明

幽兰敷紫茎，罗列生堂基。踰时君不采，隔情当怨谁。
广州歌送罗参议
作者：李梦阳
朝代：明

丽哉遐乎广之为州兮，辟炎区奥雄跨乎南陲。天作五岭奠玄武，排空下走何崔嵬。拓邦几千祀，浩荡人文开。秦还汉往不复识，但见古城苍苍生绿莱。上则盘冈曲丘龙蛇虎蹲，其下膏场绣浍晻暧而渟洄。水银丹沙布平地，珍错奚翅犀与瑰。夷舲贾舶竞追逐，白首浩淼谁曾回。土产之异尚如此，何况四民者挺然参三才。君今绾牒向南去，清风吹袂心悠哉。峥嵘五羊城侧有千尺台，曩昔闻君坐其上醉睨沧溟如一杯。是时榕蹊雨初霁，茉莉霜成堆。君尝梦游而神适兮，岂知七载还复来。男儿成名贵及早，英雄多少埋尘埃。羡君青鬓结明主，出参方岳声如雷。金章紫绶不可以幸致，如君者谓非历块之龙媒。罗浮三千六百丈，矹律倚穷隈。巨鳌戴之与波下上，三十五莲峰照耀云中辉。群仙跨飞龙，流影乱岩霏。我欲从之叹无术，送君翘首空徘徊。